open-index/open-wikipedia-markdown huggingface dataset:
രത്നഗിരി

മഹാരാഷ്ട്രയിലെ രത്നഗിരി ജില്ലയിൽ അറബിക്കടലിന്റെ തീരത്തായി സ്ഥിതി ചെയ്യുന്ന ഒരു തുറമുഖ നഗരമാണ് **രത്നഗിരി**. മഹാരാഷ്ട്രയിലെ കൊങ്കൺ മേഖലയുടെ ഭാഗമായ ഈ പട്ടണം സംസ്ഥാനത്തിൻറെ തെക്കു പടിഞ്ഞാറേ ദിക്കിലായാണ് കിടക്കുന്നത്.

## ഭൂമിശാസ്ത്രം
രത്നഗിരി നഗരം സ്ഥിതി ചെയ്യുന്ന അക്ഷാംശ രേഖാംശങ്ങൾ   ആണ്. ഈ പ്രദേശത്തിൻറെ ഏകദേശ ഉയരം 11&nbsp;മീറ്ററാണ് (36&nbsp;അടി). പട്ടണത്തിൻറെ കിഴക്കേ അതിർത്തിയായി സഹ്യാദ്രി നിലകൊള്ളുന്നു. ശക്തമായ കാലവർഷം കാരണം ഈ പ്രദേശത്തെ തീരപ്രദേശങ്ങളിൽ മണ്ണൊലിപ്പു വളരെ കൂടുതലാണ്. ഈ പ്രദേശത്തെ ഫലഭൂയിഷ്ടമായ താഴ്വരകളിൽ നെല്ല്, തെങ്ങ്, കശുവണ്ടി, മാങ്ങകൾ എന്നിവയാണ് പ്രധാന വിളകൾ. അൽഫോൻസാ മാങ്ങകൾക്ക് പ്രസിദ്ധമാണ് ഈ ദേശം. ഒരു തുറമുഖ പട്ടണമായി ഇവിടെ മത്സ്യബന്ധനം ഒരു പ്രധാന വ്യവസായമാണ്.

## ജനസംഖ്യാപരം
2011 ലെ ഇന്ത്യൻ സെൻസസ് പ്രകാരം, രത്നഗിരി പട്ടണത്തിലെ ആകെ ജനസംഖ്യ 76,239 ആയിരുന്നു. പട്ടണത്തിലെ ജനസംഖ്യയിൽ സ്ത്രീപരുഷ അനുപാതം യഥാക്രമം 55 ശതമാനം, 45 ശതമാനം എന്നിങ്ങനെയാണ്. ഇവരിൽ 86 ശതമാനം പുരുഷന്മാരും 87 ശതമാനം സ്ത്രീകളും വിദ്യാസമ്പന്നരാണ്. ജനങ്ങളിൽ 11 ശതമാനം പേർ ആറു വയസ് പ്രായത്തിനു താഴെയുള്ളവരാണ്. രത്നഗിരിയിലെ 70 ശതമാനത്തോളം ആളുകൾ ഹൈന്ദവ മതവിശ്വാസം പിന്തുടരുന്നവരും 30 ശതമാനം പേർ ഇസ്‌ലാം മതവിശ്വാസികളുമാണ്. ഇവിടുത്തെ മറ്റു മതവിഭാഗങ്ങൾ ബുദ്ധമതക്കാരും ക്രിസ്തുമത വിശ്വാസികളുമാണ്. പട്ടണത്തിലെ തുടർച്ചയായ വ്യവസായവൽക്കരണത്തിൻറെ ഫലമായി ജനസംഖ്യ ഉയർന്നുകൊണ്ടേയിരിക്കുന്നു.

## രത്നഗിരി മുനിസിപ്പാലിറ്റി
രത്നഗിരി മുനിസിപ്പാലിറ്റി സ്ഥാപിതമായത് 1876 ലാണ് 
ഭാരതീയ ജനതാ പാർട്ടിയുടെ മഹേന്ദ്ര മയേകാർ ആണ് മുനിസിപ്പാലിറ്റിയുടെ ഔദ്യോഗികസ്ഥാനം വഹിക്കുന്നത്. ശിവസേനയിലെ ഉദയ് സാമന്ത് ആണ് രത്നഗിരി നിയോജകമണ്‌ഡലത്തെ 2014 മുതൽ പ്രതിനിധീകരിക്കുന്നത്. 2014 മുതൽ ലോകസഭയിലെ രത്നഗിരിയുടെ പ്രതിനിധി ശിവസേനയിലെ വിനായക് റാവത്ത് ആണ്.

## പ്രധാന വ്യവസായ സ്ഥാപനങ്ങൾ

* ഫിനോലക്സ് ഗ്രൂപ്പ
* ഗാദ്രെ മറൈൻ എക്സ്പോർട്ട്സ്
* വി.എ.വി. ലൈഫ് ഇൻഷൂറൻസസ്
* ജോർജ് ഫിഷർ (സ്വിസ് കമ്പനി)
* ജെ.എസ്. ഡബ്ലിയു സ്റ്റീൽ ലിമിറ്റഡ്
* ടി.ഐ.എം.ഐ. എക്സ്പോർട്സ്

## വിദ്യാഭ്യാസ സ്ഥാപനങ്ങൾ
* ഫിനോലക്സ് അക്കാദമി ഓഫ് മാനേജ്മെൻറ് ആൻറ് ടെക്നോളജി (യൂണിവേഴ്സിറ്റി ഓഫ് മുംബൈയുടെ അംഗീകാരമുള്ള ഒരു എൻജിനീയറിംഗ് കോളേജ്)
* ഗവൺമെൻറ് കോളജ് ഓഫ് ഫാർമസി
* ഭടക് ഹൈസ്കൂൾ, രത്നഗിരി
* ആർ. കെ. ശിർകെ ഹൈസ്കൂൾ
* മിസ്ട്രി ഹൈസ്കൂൾ, രത്നഗിരി
* എം.എസ്. നായിക് ഹൈസ്കൂൾ
* ഗോഗ്ടെ ജോഗ്ലെകാർ കോളജ്
* സെൻറ് തോമസ് ഇംഗ്ലീഷ് മീഡിയം സ്കൂൾ, രത്നഗിരി

## കാലാവസ്ഥ

## മറൈൻ ബയോളജികൽ റിസർച്ച് സ്റ്റേഷൻ
മഹാരാഷ്ട്രാ സർക്കാർ, ഫിഷറീസ് ഡിപാർട്ട്മെൻറിൻറെ കീഴിൽ 1958 ൽ രത്നഗിരിയിൽ ഒരു മറൈൻ ബയോളജിക്കൽ റിസർച്ച് സ്റ്റേഷൻ സ്ഥാപിച്ചിരുന്നു (MBRS). അത് ഇപ്പോൾ ഡാപോളിലെ ഡോ. ബാലാസാഹേബ് സാവന്ത് കൊങ്കൺ കൃഷി വിദ്യാപീഠുമായി ബന്ധിപ്പിച്ചിരിക്കുന്നു. 10 ഹെക്ടർ സ്ഥലത്തു വ്യാപിച്ചു കിടക്കന്ന റിസർച്ച് സ്റ്റേഷൻ വളപ്പിനുള്ളിലായി മൂന്നു നിലയുള്ള കെട്ടിട സൌകര്യമുണ്ട്. ഇതിനുള്ളിലായി എല്ലാ ആധുനിക സൌകര്യങ്ങളോടുംകൂടിയ അക്വേറിയം, മ്യൂസിയം, മത്സ്യ ഫാം, മത്സ്യ വിത്തുൽപാദന കേന്ദ്രം, ലാബുകൾ എന്നിവ നിലനിൽക്കുന്നു.

## ചിത്രശാല

പ്രമാണം:Siddhivinayak.jpeg.jpg|thumbnail|സിദ്ധിവിനായക് സിറ്റി സെൻറർ മാൾ
പ്രമാണം:Jaigadh 1.jpg|ബ്രിട്ടീഷ് കാലഘട്ടത്തിലെ നിസ്സെൻ ഹട്ട്
പ്രമാണം:Ratnagiri Station.jpg|രത്നഗിരി സ്റ്റേഷൻ
  

## പുറമേനിന്നുള്ള കണ്ണികൾ
 

 

## വിഷയാനുബന്ധം

വർഗ്ഗം:മഹാരാഷ്ട്രയിലെ പട്ടണങ്ങൾ
വർഗ്ഗം:ഇന്ത്യയിലെ തുറമുഖനഗരങ്ങൾ
കാൽമുനൈ കൂട്ടക്കൊല

ശ്രീലങ്കയുടെ പടിഞ്ഞാറൻ പ്രവിശ്യയിലെ അമ്പാരാ ജില്ലയിലള്ള കാൽമുനൈ മുനിസിപ്പാലിറ്റിയിൽ ശ്രീലങ്കൻ തമിഴ് വംശജരെ ശ്രീലങ്കൻ സൈന്യം വധിച്ച സംഭവമാണ് കാൽമുനൈ കൂട്ടക്കൊല എന്നറിയപ്പെടുന്നത്. 1990 ജൂൺ മാസത്തിലാണ് കൂട്ടക്കൊല അരങ്ങേറിയത്. ശ്രീലങ്കയിലെ വിമത സംഘടനയായ എൽ.ടി.ടി.ഇ ശ്രീലങ്കൻ പോലീസ് ഉദ്യോഗസ്ഥരെ വധിച്ചതിനുള്ള പ്രതികാരമായിരുന്നു കാൽമുനൈ കൂട്ടക്കൊല. ശ്രീലങ്കയിലെ മനുഷ്യാവകാശം സംഘടനയായ യൂണിവേഴ്സിറ്റി ടീച്ചേഴ്സ് ഫോർ ഹ്യൂമൻ റൈറ്റ്സിന്റെ കണക്കു പ്രകാരം, 260 ആളുകൾ ഈ സംഭവത്തിൽ കൊല്ലപ്പെട്ടതായി പറയപ്പെടുന്നു.  കാൽമുനൈ കൂട്ടക്കൊലയിൽ ഏതാണ്ട് 160 പേർ കൊല്ലപ്പെട്ടിരിക്കാമെന്ന് സ്ഥലത്തെ ഒരു പാർലമെന്റംഗം അനൗദ്യോഗികമായി പ്രസ്താവിക്കുകയുണ്ടായി.

## സംഭവം
1990 ജൂൺ പതിനൊന്നാം തീയതി, ശ്രീലങ്കയിലെ തീവ്രവാദി സംഘടനയായ എൽ.ടി.ടി.ഇ നിരായുധരായ അറുന്നൂറോളം പോലീസ് ഉദ്യോഗസ്ഥരെ നിഷ്ഠൂരമായി കൊലപ്പെടുത്തി. ശ്രീലങ്കൻ സൈന്യം ശക്തമായി തിരിച്ചടിച്ചതോടെ, എൽ.ടി.ടി.ഇ പ്രദേശത്തു നിന്നും പിൻവാങ്ങാൻ നിർബന്ധിതരായി. ഇതിനേതുടർന്ന്, ശ്രീലങ്കൻ സൈന്യം ശ്രീലങ്കൻ തമിഴ് വംശജരെ വീടുകളിൽ നിന്നും പിടിച്ചുകൊണ്ടുപോയി കൂട്ടമായി വധിക്കുകയായിരുന്നു. യൂണിവേഴ്സിറ്റി ടീച്ചേഴ്സ് ഫോർ ഹ്യൂമൻ റൈറ്റ്സ് എന്ന മനുഷ്യാവകാശ സംഘടനയുടെ കണക്കുപ്രകാരം സംഭവത്തിൽ 600 ഓളം പേർ കൊല്ലപ്പെട്ടിരിക്കുമെന്നു കരുതുന്നു.

## അവലംബം

വർഗ്ഗം:ശ്രീലങ്കയിലെ കൂട്ടക്കൊലകൾ
വർഗ്ഗം:ഇരുപതാം നൂറ്റാണ്ടിലെ കൂട്ടക്കൊലകൾ
അമരാവതി, മഹാരാഷ്ട്ര

**അമരാവതിi** (Marathi: **अमरावती**)  (അംബനഗരി എന്നും അറിയപ്പെടുന്നു) ഇന്ത്യയിലെ  മഹാരാഷ്ട്ര സംസ്ഥാനത്തെ ഒരു നഗരമാണ്. സംസ്ഥാനത്തെ ജനസാന്ദ്രതയിൽ എട്ടാം സ്ഥാനമുള്ള മെട്രോപോളിറ്റൻ പട്ടണമാണ് അമരാവതി. അമരാവതി ജില്ലയുടെ ഭരണതലസ്ഥാനം കൂടിയാണിത്. അതുപോലെ തന്നെ സംസ്ഥാനത്തെ ആറു വിവിധ മേഖലകളിലൊന്നായ അമരാവതി മേഖലയുടെയും കേന്ദ്രം അമരാവതി പട്ടമാണ്.

വർഗ്ഗം:മഹാരാഷ്ട്രയിലെ പട്ടണങ്ങൾ
ക്വാമി ഏകതാ വാരം

ഇന്ത്യയിൽ ദേശാഭിമാനവും ദേശീയോദ്‌ഗ്രഥനവും സാമുദായിക സൗഹാർദവും ഊട്ടിയുറപ്പിക്കാൻ സംഘടിപ്പിക്കുന്ന വാരാചരണമാണ് **ക്വാമി ഏകതാ വാരം**.   നവംബർ 19 മുതൽ 25 വരെയാണ് ക്വാമി ഏകതാ വാരം ആചരിക്കുന്നത്. ഇതിന്റെ ഭാഗമായി വിവിധ സംസ്ഥാനങ്ങളിൽ നവംബർ 19  ന് സെക്രട്ടേറിയറ്റ്  ഹാളിലും സർക്കാർ ഓഫീസുകളിലും ജീവനക്കാർ ദേശീയോദ്‌ഗ്രഥന പ്രതിജ്ഞയെടുക്കും. വാരാചരണത്തിന്റെ ഭാഗമായി ജില്ലാ ഭരണകൂടങ്ങൾ മതേതര, വർഗീയവിരുദ്ധ, അഹിംസാ സന്ദേശങ്ങൾ പ്രചരിപ്പിക്കുന്ന പരിപാടികളും സംഘടിപ്പിക്കാറുണ്ട്. 
നവംബർ ഇരുപത് ന്യൂനപക്ഷ ക്ഷേമദിനമായും 21 ഭാഷാ മൈത്രി ദിനമായും 22 ദുർബല ജനവിഭാഗങ്ങളുടെ ദിനമായും 23 സാംസ്‌കാരിക ഐക്യദിനമായും 24 വനിതാദിനമായും 25 സംരക്ഷണ, പതാകാദിനമായും ആചരിക്കും. 
## ക്വാമി ഏകതാ വാരം ആരംഭിക്കുന്ന നവംബർ 19 ന് എടുക്കുന്ന ദേശീയോദ്‌ഗ്രഥന പ്രതിജ്ഞ
രാഷ്ട്രത്തിന്റെ സ്വാതന്ത്ര്യവും അഖണ്ഡതയും സംരക്ഷിക്കുന്നതിനും ശക്തിപ്പെടുത്തുന്നതിനും അർപ്പണബോധത്തോട് കൂടി പ്രവർത്തിക്കുമെന്ന് ഞാൻ ദൃഢപ്രതിജ്ഞ ചെയ്യുന്നു. ഒരിക്കലും അക്രമമാർഗ്ഗം സ്വീകരിക്കില്ലെന്നും മതം, ഭാഷ, പ്രദേശം തുടങ്ങിയവ മൂലമുള്ള ഭിന്നതകളും തർക്കങ്ങളും മറ്റ് രാഷ്ട്രീയമോ സാമ്പത്തികമോ ആയ പരാതികളും സമാധാനപരവും വ്യവസ്ഥാപിതവും ആയ മാർഗങ്ങളിലൂടെ പരിഹരിക്കുമെന്നും ഞാൻ പ്രതിജ്ഞ ചെയ്യുന്നു. 
## അവലംബം


വർഗ്ഗം:ഇന്ത്യയിലെ വിശേഷദിനങ്ങൾ
വർഗ്ഗം:ദേശീയോദ്‌ഗ്രഥനം
മ്യൂസിയം ഓഫ് ഇന്നസൻസ്

ലഘുചിത്രം|നിഷ്കളങ്കതയുടെ മ്യൂസിയം അടങ്ങുന്ന കെട്ടിടം
നൊബേൽ സാഹിത്യ ജേതാവും തുർക്കി ഭാഷ നോവലിസ്റ്റുമായ ഓർഹാൻ പാമൂക്കിന്റെ നോവലാണ് ***മ്യൂസിയം ഒഫ് ഇനൊസൻസ്*** (Museum of Innocence (Turkish: *Masumiyet Müzesi*). 

1975-1984 കാലഘട്ടത്തിലെ കഥ പറയുന്ന ഈ നോവൽ പ്രസിദ്ധീകൃതമായത് 2008ലാണ്. ധനിക കുടുംബാംഗമായ കെമാലും(Kemal) അയാളുടെ ബന്ധുവും ദരിദ്രകുടുംബത്തിൽപ്പെട്ടവളുമായ ഫ്യുസനും  (Fusun). തമ്മിലുള്ള പ്രണയമാണ് നോവലിന്റെ ഇതിവൃത്തം.  

## കഥാസാരം
സെബിൽഎന്ന ഒരു സുന്ദരിയുമായി കെമാലിന്റെ വിവാഹം ഉറപ്പിക്കപ്പെടുന്നു. സെബിലിനു സമ്മാനിക്കാൻ വേണ്ടി ഒരു ഹാൻഡബാഗ് വാങ്ങുമ്പോൾ അയാൾ കടയിലെ സേൽസ്ഗേളും അകന്ന ബന്ധുവുമായ  ഫ്യൂസനുമായുള്ള പരിചയം പുതുക്കുന്നു. ആ അടുപ്പം  ശാരീരികവും കൂടിയായി വളരുന്നു. വിവാഹ നിശ്ചയ ചടങ്ങിനു രണ്ട് മാസം മാത്രം ബാക്കി നിൽക്കുന്ന വേളയിലാണ് ഈ പ്രണയം പൂക്കുന്നത്.

സെബിലുമായുള്ള വിവാഹവും ഫ്യൂസനുമായുള്ള ജാരബന്ധവും എന്നും തുടരാം എന്നൊക്കെ കിനാവ് കണ്ടിരുന്ന  കെമാലിനെ ഞെട്ടിച്ചു കൊണ്ട് അയാളുടെ വിവാഹ നിശ്ചയ ചടങ്ങ് കഴിഞ്ഞയുടൻ ഫ്യൂസൻ അപ്രത്യക്ഷയാവുന്നു.

ഫ്യൂസിനോടുള്ള തന്റെ പ്രേമത്തിന്റെ ആഴം കെമാൽ തിരിച്ചറിയുന്നത് അപ്പോൾ മാത്രമാണ്. ഒരു കൊല്ലത്തോളം വിരഹപരവശനായി കഴിയുന്ന അയാൾ,  അവളുയോഗിച്ചിരുന്ന വസ്തുക്കളിലും വസ്ത്രങ്ങളിലും അവളുമായി സല്ലപിച്ച് നടന്ന ഇടങ്ങളിലും നിർവൃത്തി കണ്ടെത്തുന്നു. സെബിലുമായി ഉറപ്പിച്ചിരുന്ന വിവാഹം ഇതിനിടയിൽ തെറ്റുകയും ചെയ്യുന്നു.

ഒടുവിൽ അവൾ അയാളെ കാണാൻ സമ്മതിച്ചുകൊണ്ട് അയാളുടെ കത്തിനു മറുപടി കിട്ടുന്നു. ഫ്യൂസിനാകട്ടെ അപ്പോഴേക്കും വിവാഹിതയായി അവളുടെ ഭർത്താവിനൊപ്പം കഴിയുകയാണ്. അയാളെ ഒരു അകന്ന ബന്ധുവായി മാത്രം  അവൾ ഭർത്താവിനുമുമ്പിൽ അവതരിപ്പിക്കുന്നു. അടുത്ത എട്ട് വർഷം അയാൾ ആ വീട്ടിലെ സ്ഥിരം സന്ദർശകനും അത്താഴ വിരുന്നു കാരനുമാകുന്നു. പലപ്പോഴും തന്റെ പ്രേമം അയാൾ അവളെ അറിയിക്കുന്നു , ചിലപ്പോളൊക്കെ അവളുപയോഗിക്കുന്ന ചില വസ്തുക്കൾ അയാൾ കടത്തുന്നു. കുറെ കാലം കഴിഞ്ഞു ഫ്യൂസിന്റെ പിതാവ് മരണപ്പെടുകയും അവൾ വിവാഹ മോചിതയാവുകയും ചെയ്യുന്നു.

കെമാലും ഫ്യൂസിനും വിവാഹിതരാവാൻ തീരുമാനിച്ച് അതിനുമുമ്പായി യൂറൊപ്പ് ചുറ്റികാണാനൊരുങ്ങുന്നു. എന്നാൽ ആ യാത്രയ്ക്കു മുമ്പ് അവർ നടത്തിയ ഒരു കാർ സവാരി അപകടത്തിൽ കലാശിച്ച് ഫ്യൂസിന്റെ ജീവനെടുക്കുന്നു. ഫ്യൂസിന്റെ വീടും അതിലെ അവരുടെ പ്രണയത്തേയും ജീവിതത്തേയും ഓർമ്മപ്പെടുത്തുന്ന എല്ലാ വസ്തുക്കളും ചേർത്ത് നിഷ്കളങ്കത്തയുടെ  മ്യൂസിയം പണിയാൻ കെമാൽ  തീർച്ചപ്പെടുത്തുന്നു.

## മ്യൂസിയം യഥാർഥ്യമാക്കുന്നു
ഗ്രന്ഥകാരനായ പാമൂക്ക് തന്റെ നോവലിൽ വിവരിക്കുന്ന മ്യൂസിയം സ്വയം രൂപകല്പന ചെയ്തു ഇസ്താൻബുളിലെ ബിയോഗ്ലോയിൽ ഉണ്ടാക്കിയിട്ടുണ്ട്. നോവലിലെ കാലഘട്ടത്തിലെ ദൈനംദിന ജീവിതം ഓർമ്മിപ്പിക്കുന്ന സ്മരണികകളാണ് മ്യൂസിയത്തിൽ. 2012ഏപ്രിലിൽ തുറന്ന മ്യൂസയത്തിലേക്ക് പുസ്തകത്തിന്റെ ഒരു കോപ്പി കൈയിലുള്ളവർക്ക് പ്രവേശനം സൗജന്യമാണ്.
വർഗ്ഗം:നോവലുകൾ
വർഗ്ഗം:21-ആം നൂറ്റാണ്ടിലെ നോവലുകൾ
കൊക്കിമുള്ള്

കടുത്ത മുള്ളുകളുള്ള 5 മീറ്ററോളം നീളം വയ്ക്കുന്ന, മരങ്ങളിൽ കയറുന്ന ഇനം ഒരു വള്ളിച്ചെടിയാണ് കൊക്കിമുള്ള്. . 1200 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു. കമ്പുകൾ വെട്ടിയെടുത്ത് വേലികൾ ഉണ്ടാക്കാറുണ്ട്. ആഫ്രിക്ക, മഡഗാസ്കർ, സെയ്‌ക്കിൽസ്, ശ്രീലങ്ക, ഇന്ത്യ, ബർമ, തായ്‌ലാന്റ്, വടക്കേ വിയറ്റ്‌നാം എന്നിവിടങ്ങളിൽ കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://kumbulanursery.co.za/plants/scutia-myrtina
* http://www.flowersofindia.net/catalog/slides/Cat%20Thorn.html
* 
* 

വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
നല്ലനൂറ

അഞ്ചിലയുള്ള കാച്ചിൽ എന്നു സാധാരണയായി അറിയപ്പെടുന്ന ഒരു സസ്യമാണ് **നല്ലനൂറ**. . തെക്കും കിഴക്കും ഏഷ്യയിലെ (ചൈന, ഇന്ത്യ, ഇന്തോചൈന, ഇന്തോനേഷ്യ, ഫിലിപ്പീൻസ്, തുടങ്ങിയ സ്ഥലങ്ങൾ.) തദ്ദേശവാസിയാണ്. കൂടാതെ ന്യൂ ഗിനിയയിലും വടക്കേ ആസ്ട്രേലിയയിലും ഇവകാണുന്നു. ക്യൂബയിലും മറ്റു പല പസഫിക് ദ്വീപുകളിലും ഹവായിയിലും ഇവ വ്യാപകമായി ഭക്ഷ്യാവശ്യങ്ങൾക്ക് കൃഷി ചെയ്തുവരുന്നുണ്ട്.

മറ്റു ചെടികളിലും കമ്പുകളിലും അപ്രദക്ഷിണമായിട്ടാണ് നല്ലനൂറ കയറിപ്പോകുന്നത്. വള്ളികളിൽ ചെറിയ മുള്ളുകൾ ഉണ്ടായിരിക്കും. വള്ളികൾക്ക്10 മീറ്റർ വരെ നീളം ഉണ്ടാവും. മണ്ണിന് ഒരു മീറ്റർ അടിയിൽപ്പോലും ഉണ്ടാവുന്ന കിഴങ്ങുകളിൽ നിന്നു പുതിയ തൈകൾ മുളച്ചുവരും.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും ചിത്രങ്ങളും കാണുന്ന ഇടങ്ങളും
* 
* 

വിഭാഗം:പച്ചക്കറികൾ

വർഗ്ഗം:ഭക്ഷ്യയോഗ്യമായ സസ്യങ്ങൾ
വർഗ്ഗം:ഏഷ്യയിലെ സസ്യജാലം
വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ കിഴങ്ങുകൾ ഉള്ള സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഡയസ്കോറിയ
വർഗ്ഗം:ഓസ്ട്രേലിയയിലെ സസ്യങ്ങൾ
വർഗ്ഗം:കേരളത്തിലെ സസ്യജാലം
കിഡൂർ

**കിഡൂർ** കാസറഗോഡ് ജില്ലയിലെ ഒരു ഗ്രാമമാണ്.   ഒരു പക്ഷിഗ്രാമമായിട്ടാണ് കിഡൂർ അറിയപ്പെടുന്നത്.
## ഗതാഗതം
ദേശീയപാത 66ലേയ്ക്ക് ബന്ധിപ്പിച്ച റോഡുകളുണ്ട്. അടുത്ത റെയിൽവേ സ്റ്റേഷൻ മഞ്ചേശ്വരം ആകുന്നു. മാംഗളൂർ ആണ് അടുത്ത വിമാനത്താവളം.
കുമ്പളയിൽ നിന്നും 7.6 കിലോമീറ്റർ.
## അതിർത്തികൾ
*വടക്കുകിഴക്ക് വശത്ത് ഷിറിയ നദി
*തെക്ക് അരിക്കാടി റോഡ്
**കൂഡൽ മാർക്കള, കഡംബാർ, ഉജറുൾവാർ, ഇച്ചിലമ്പാടി, ബേളെ, അംഗഡിമൊഗർ, എഡനാട് എന്നീ ഗ്രാമങ്ങളാണ് അതിർത്തിയിലുള്ളത്.
## കടന്നുപോകുന്ന പ്രധാന റോഡുകൾ
*കലത്തൂർ-ആർത്തില റോഡ്
*അരിക്കാടി-പുത്തിഗെ റോഡ്
*ബാജ്പെ റോഡ് 
## അടുത്ത സ്ഥലങ്ങൾ
അരിക്കാടി, ഉജറുളുവാർ, ബൊംബ്രാണ, ഉജാർ, പൂക്കട്ട, കലത്തൂർ, പുത്തിഗെ പള്ള, വികാസ് നഗർ, കട്ടത്തഡ്ക്ക, പുത്തിഗെ, ഖതിസ് നഗർ, അംഗടിമൊഗറു, പെർമുദ, ധർമ്മത്തട്ക്ക
## ഭാഷകൾ
ഇത് ബഹുഭാഷാപ്രദേശമാണ്. മലയാളം, കന്നഡ എന്നീ ഭാഷകൾ ഔദ്യോഗികമായി ഉപയോഗിക്കുന്നു. തുളു, ബ്യാരി, കൊങ്കണി, ഹിന്ദി, തമിഴ്, ആദിവാസി ഭാഷകൾ എന്നിവ സംസാരിക്കുന്നു. 
## ഭരണം
കാസറഗോഡ് ലോകസഭാ നിയോജകമണ്ഡലത്തിന്റെ ഭാഗമാണിത്. 
## ചിത്രശാല



വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
നെട്ടണിഗെ

കാസറഗോഡ് ജില്ലയിലെ ഒരു വില്ലേജ് ആണ് **നെട്ടണിഗെ** . ചന്ദ്രഗിരിപ്പുഴ ഈ ഗ്രാമത്തിലൂടെ ഒഴുകുന്നു.

## ജനസംഖ്യ
51.68 ച. കി. മീ. വിസ്തൃതിയുള്ള ഗ്രാമം. 1991ലെ സെൻസസ് അനുസരിച്ച്, 6049 ജനങ്ങൾ. അതിൽ പുരുഷന്മാർ: 3046, സ്ത്രീകൾ: 3003

## അതിരുകൾ
കർണ്ണാടക അതിർത്തിയിലുള്ള ഗ്രാമമാണ്. വടക്കും കിഴക്കും കർണ്ണാടകയാണ്.
### അതിരിലുള്ള ഗ്രാമങ്ങൾ
*ആദൂർ, ബെള്ളൂർ, പഡ്റെ 

## പ്രധാന സ്ഥലങ്ങൾ
*കിന്നിംഗാറു 
*നെട്ടണിഗെ
## അടുത്ത സ്ഥലങ്ങൾ
ബെള്ളൂറു, നായിത്തോട്, ബൊളിഞ്ച, ഗാഡിഗുഡ്ഡ, യേത്തഡുക്ക, ആദൂർ, കർണ്ണാടകയിലെ; പണാജെ, ബേട്ടമ്പാടി, ബഡഗന്നൂർ, ഈശ്വരമംഗല, കാട്ടുകുക്കെ, മുള്ളേരിയ, കാറഡുക്ക.

## സ്ഥാപനങ്ങൾ
*കേരള ഗ്രാമീൺ ബാങ്ക് ശാഖ
## ജനസംഖ്യ
2001ലെ സെൻസസ് അനുസരിച്ച് 6782 ജനങ്ങളുണ്ട്. അതിൽ 3423 പുരുഷന്മാരും 3359 സ്ത്രീകളുമുണ്ട്.
## ഭാഷകൾ
മലയാളം, കന്നഡ എന്നീ ഭാഷകൾ ഔദ്യോഗികാവശ്യത്തിനുപയോഗിക്കുന്നു. സ്കൂളുകളിൽ കന്നഡ, മലയാളം മീഡിയങ്ങളിൽ പ്രത്യേകം ഡിവിഷനുകൾ പ്രവർത്തിക്കുന്നുണ്ട്. തുളു, കൊറഗ ഭാഷ എന്നിവയും ഈ ഗ്രാമത്തിൽ ഉപയോഗിച്ചുവരുന്നു.

## പ്രധാന റോഡുകൾ
*നെട്ടണിഗെ-വാണിനഗറ റോഡ്
*സുള്ള്യപ്പദവു-നെട്ടണിഗെ റോഡ്
*ഉപ്പള-സുള്ള്യ-മഡിക്കേരി റോഡ്
*ബദിയഡുക്ക-ബെള്ളൂർ റോഡ്
*യേത്തഡുക്ക-നെട്ടണിഗെ റോഡ്
## മതസ്ഥാപനങ്ങൾ
*നെട്ടണിഗെ ക്ഷേത്രം

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
കൊപ്പൽ

**കൊപ്പൽ പട്ടണം** ഇന്ത്യയിലെ കർണ്ണാടക സംസ്ഥാനത്തെ കൊപ്പൽ ജില്ലയിലുള്ള ഒരു പട്ടണമാണ്. കൊപ്പൽ പട്ടണത്തിൻറെ മൂന്നു ചുറ്റും കുന്നുകളാൽ ചുറ്റപ്പെട്ടിരിക്കുന്നു. കർണ്ണാടകയുടെ ചരിത്രത്തിൽ വളരെ പ്രാധാന്യമുള്ള ഈ പട്ടണം കൊപ്പന നഗർ എന്ന പേരിലും അറിയപ്പെടുന്നു**.** ചരിത്രപരമായി പ്രാധാന്യമുള്ള കൊപ്പൽ കോട്ട, ഗവിമാത്ത് ()  (ഒരു ആരാധനസ്ഥലം), മെയിൽ മല്ലപ്പ ക്ഷേത്രം () എന്നിവ ഇവിടെ സ്ഥിതി ചെയ്യുന്നു. കൊപ്പൽ പട്ടണം "ജയിന കക്ഷി" (ജയിനൻമാരുടെ പുണ്യസ്ഥലം) എന്നും അറിയപ്പെടുന്നു. ഈ മേഖലയിൽ എഴുപത്തി രണ്ട് ജയിന പ്രാർത്ഥനാ മന്ദിരങ്ങൾ (ബസതികൾ) സ്ഥിതി ചെയ്യുന്നതിനാലാണ് ഈ പേരു വന്നത്.   

## ജനസംഖ്യാ കണക്കുകൾ
2011 ലെ സെൻസസ് പ്രകാരം കൊപ്പൽ ജില്ലയിലെ ആകെ ജനസംഖ്യ 1,391,292 ആണ്. ഏതാണ്ട് സ്വിറ്റസർലാൻഡിലെ ജനസംഖ്യയ്ക്കു തുല്യം അല്ലെങ്കിൽ യു.എസ്. സംസ്ഥാനമായ  ഹാവായ്യിലെ ആകെ ജനസംഖ്യയ്ക്കു തുല്യമാണെന്നും പറയാം.

## വിനോദ സഞ്ചാര ആകർഷണങ്ങൾ
വലത്ത്‌|ലഘുചിത്രം|280x280ബിന്ദു|Mahadeva Temple at Itagi in the Koppal district, 1112 CE, an example of ''Karnata''-''Dravida'' articulation with a ''nagara'' superstructure
വെസ്റ്റേൺ ചാലൂക്യ സാമ്രാജ്യത്തിൻറ പ്രതാപ കാലത്തുള്ള ഇറ്റാഗിയിലെ മഹാദേവ ക്ഷേത്രം,   വിജയനഗര സാമ്രാജ്യത്തിൻറ തലസ്ഥാനമായിരുന്ന  അനേഗോണ്ടി, ഗഡാക് ജില്ലയിലെ, ലക്കുണ്ടിയിലുള്ള കാശി വിശ്വേശര ക്ഷേത്രം, കരുവട്ടിയിലെ മല്ലികാർജ്ജുന ക്ഷേത്രം,  ബഗാലിയിലെ കല്ലേശ്വര ക്ഷേത്രം എന്നിവ സഞ്ചാരികളെ ആകർഷിക്കുന്ന ചരിത്ര പശ്ചാത്തലമുള്ള  എടുപ്പുകളാണ്. അവസാനം സൂചിപ്പിച് രണ്ടു ക്ഷേത്രങ്ങള് ദാവൺഗെരെ ജില്ലയിലാണ്.    

## അവലംബം
വർഗ്ഗം:കർണ്ണാടകത്തിലെ പട്ടണങ്ങൾ
അറബനമുട്ട്

ലഘുചിത്രം|അറബനമുട്ട്
ഉത്തരകേരളത്തിലെ മുസ്ലിംകൾക്കിടയിൽ പ്രചാരത്തിലുള്ള ഒരു പുരാതന ഒരനുഷ്ഠാനകലാരൂപമാണ് **അറബനമുട്ട്**. മലപ്പുറം, കോഴിക്കോട്, കണ്ണൂർ, കാസർകോട് എന്നീ ജില്ലകളിൽ ഏറെ പ്രചാരമുള്ള ഈ കലാരൂപം മത്സരവേദികളിലും അവതരിപ്പിച്ചുവരുന്നു. "അറബന" എന്ന വാദ്യോപകരണം കൈ കൊണ്ട് മുട്ടിയാണ് കളിക്കുന്നത്. റാത്തിബുകൾക്ക് താളപ്രയോഗത്തിനാണ് അറബന ഉപയോഗിക്കുന്നത്.അറബന അവതരിപ്പിക്കുന്നത് മാപ്പിള സമുദായക്കാരുടെ വീടുകളിൽ അനുഷ്ഠിച്ചിരുന്നു റാത്തീബ് വേളകളിൽ ആയിരുന്നു.  അതിനെ കൂടുതൽ ജനകീയമാക്കാൻ വേണ്ടി ഇരുപതാം നൂറ്റാണ്ടിന്റെ അവസാനങ്ങളിൽ ഇതൊരു മത്സരയിനമായി സ്കൂൾ കലോത്സവങ്ങളിൽ അരങ്ങേറി. റാത്തീബ് വേളകളിൽ അവതരിപ്പിക്കുന്നതിന് "അറബന രിഫാഈ റാത്തീബ് മുട്ട് " എന്നും കലാരൂപമായി അവതരിപ്പിക്കുന്നതിനു "അറബന കളിമുട്ട് " എന്നുമാണ് പറയുന്നത്. 

പത്തൊൻപതാം നൂറ്റാണ്ടിന്റെ തുടക്കത്തിൽ കേരളത്തിൽ പടർന്നുപിടിച്ച വസൂരി രോഗത്തെ  തടയാൻ മലബാറിലെ മുസ്ലിം  വീടുകളിൽ അറബന മുട്ടി റാത്തീബ് അവതരിപ്പിച്ചിരുന്നു. കുത്ത്റാത്തീബും അറബനയും വീടുകളിൽ അരങ്ങേറുമ്പോൾ അഹമ്മദ്‌ രിഫാഈ ഷെയ്ഖ്  ഹാളിർ (പ്രത്യക്ഷപ്പെടുക) ആവുകയും രോഗ കാരണമായ വസ്തുക്കൾ രിഫാഈ ഷെയ്ഖ് ന്റെ ശക്തി മൂലം ആ വീട്ടിലേക്ക് വരികയില്ലെന്ന് വിശ്വസിച്ചവരായിരുന്നു അക്കാലത്തെ മാപ്പിള വിഭാഗം. അനേകം വീടുകളിൽ ഇതുപോലെ കുത്ത്റാത്തീബും അറബനയും  അരങ്ങേറിയതോടെ ഇത് കൂടുതൽ ജനകീയമാവുകയും പിന്നീട് ഇതൊരു കലാരൂപമായി മാറുകയും ചെയ്തു.

കുത്ത്റാത്തീബ് അവതരിപ്പിക്കുന്ന വേളകളെ കൂടുതൽ ഭയാനകമാക്കാൻ വേണ്ടിയാണ് അറബന മുട്ടുന്നത്. താളാത്മകമായ ബൈത്തുകൾക്കകമ്പടിയായാണ് അറബന മുട്ടിയിരുന്നത്. അറബനയിലെ ബൈത്തുകളിൽ രിഫാഈ ഷെയ്ഖ് ന്റെയും പ്രവാചകൻ മുഹമ്മദ്‌ നബി[സ്വ]യുടെയും കീർത്തനങ്ങളും കഴിവുകളുമാണ് പരാമർശിക്കുന്നത്.200px|right|അറബനമുട്ട്
## അറബനയുടെ നിർമ്മാണം
മരച്ചട്ട കൊണ്ടാണ് അറബന നിർമ്മിക്കുന്നത്. മരച്ചട്ടക്ക് ഒന്നര ചാണെങ്കിലും വിസ്താരമുണ്ടാകണം.  അഞ്ച് ഇഞ്ചോളം വീതിയും കാണും. തോലു കൊണ്ടാണ് മരച്ചട്ട പൊതിയുന്നത്.  ആട്ടിൻതോലോ മൂരിക്കുട്ടന്റെ തോലോ ഇതിന് ഉപയോഗിക്കും. പിത്തളവാറ് കൊണ്ട് കിലുക്കങ്ങളും  കെട്ടും. 
## ഇതുംകാണുക
* ദഫ്‌മുട്ട്‌

## അവലംബം

വർഗ്ഗം:കേരളത്തിലെ തനതു കലകൾ
വർഗ്ഗം:കേരള സ്കൂൾ കലോത്സവ ഇനങ്ങൾ
ദ ഡൗൺ ഓഫ് ലവ് (എണ്ണച്ചായ ചിത്രം)

1828-ൽ വില്യം എറ്റി വരച്ചതും നിലവിൽ ബൂർണെമൗത്തിലെ റസൽ കോട്സ് ആർട്ട് ഗാലറിയിൽ പ്രദർശിപ്പിച്ചിട്ടുള്ളതുമായ ഒരു ഓയിൽ പെയ്ൻറിങ് ആണ് **ദ ഡൗൺ ഓഫ് ലവ്** അഥവാ **വീനസ് നൗ വേക്ക്സ്.**

വർഗ്ഗം:നഗ്നത കലയിൽ
വർഗ്ഗം:ജോൺ മിൽട്ടൺ
ബെലോണിയ

**ബെലോണിയ** ഇന്ത്യൻ സംസ്ഥാനമായ ത്രിപുരയിലെ തെക്കേ ത്രിപുര ജില്ലയിലുൾപ്പെട്ട ഒരു പട്ടണവും മുനിസിപ്പാലിറ്റയുമാണ്. തെക്കേ ത്രിപുരയുടെ ഭരണകേന്ദ്രവും കൂടിയാണീ പട്ടണം. ഈ പട്ടണം സംസ്ഥാന തലസ്ഥാനമായ അഗർത്തലയുമായി നാഷണൽ ഹൈവേ 44 വഴി യോജപ്പിച്ചിരിക്കുന്നു.

## ഭൂമിശാസ്ത്രം
വലത്ത്‌|ലഘുചിത്രം|290x290ബിന്ദു|State of Tripura having 8 districts, roadways & small railway network
ബെലോണിയ പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ  ആമ്. സമുദ്രനിരപ്പിൽ നിന്നുള്ള ഉയരം 23&nbsp;മീറ്ററാണ് (75&nbsp;അടി).

= ജനസംഖ്യ =
(ഇന്ത്യൻ സെൻസസ്), ബെലോണിയ മുനിസിപ്പൽ കൌൺസിൽ പ്രദേശത്തെ ജനസംഖ്യ 19,996 ആണ്. ബെലോണിയ മുനിസിപ്പൽ കൌൺസിലിൻറെ ഇപ്പോഴത്തെ ചെയർപേർസൺ മിസിസ് സുബ്ര മിത്രയാണ്. ആകെ ജനസംഖ്യയിൽ പുരുഷന്മാർ 52 ശതമാനവും സ്ത്രീകൾ 48 ശതമാനവുമാണ്. ബെലോണിയിലെ ജനങ്ങളുടെ സാക്ഷരത  95 ശതമാനമാണ്.

## വിദ്യാഭ്യാസം
**സ്കൂളുകൾ:**
* ബെലോണിയ വിദ്യാപീഠ് ഹൈസ്കൂൾ
* ബ്രജേന്ദ്ര കിശോർ ഇൻസ്റ്റിറ്റ്യൂട്ട്. 
* ആര്യ കോളനി ഹൈസ്ക്കൂൾ
* S.B.C നഗർ ഹൈസ്ക്കൂൾ
* ബർപതാരി ഹൈസ്ക്കൂൾ
* ബ്രിന്ദാബൻ റൊയാജ പര ഹൈസ്ക്കൂൾ, ചിത്തമാര, ബെലോണിയ
* മനുർമുഖ് ഹൈസ്ക്കൂൾ
* അംജദ് നഗർ ഹൈസ്ക്കൂൾ
* ബെലോണിയ ഗവൺമെൻറ് ഇംഗ്ളീഷ് മീഡിയം ഹൈസ്ക്കൂൾ
* ബെലോണിയ ഗേൾസ് ഹൈസ്ക്കൂൾ
**കോളജുകൾ :**
* ഈശ്വർചന്ദ്ര വിദ്യാസാഗർ കോളജ്
* ITI കോളജ്
**താത്‌പര്യമുണർത്തുന്ന സ്ഥലങ്ങൾ** :
* പിലക്പത്തൂർ (ഈ സ്ഥലം ASI സംരക്ഷിച്ചു വരുന്നു)
* ത്രിഷ്ണ സാങ്ച്വറി
* ജോഗമായ കലിബാരി
* പ്രശസ്തമായ മുഹിരിചാർ
* ഇൻഡോ-ബംഗ്ലാ കസ്റ്റംസ് പോസ്റ്റ്
* രാജ് രാജേശ്വരി ക്ഷേത്രം, മുഹിരിപൂർ
* മുഹിരിപൂർ ഫിഷറി - ബംചരയ്ക്കു സമീപം

വർഗ്ഗം:ത്രിപുരയിലെ പട്ടണങ്ങൾ
അമ്പലവയൽ

കേരളത്തിലെ വയനാട് ജില്ലയിലുള്ള ഒരു ഗ്രാമമാണ് **അമ്പലവയൽ**.  ഈ ഗ്രാമത്തിലാണ് വയനാടിന്റെ പരമ്പരാഗത കാഴ്‌ച ബംഗ്ളാവ് ഉള്ളത് . 

## ജനസംഖ്യ
2001 ലെ സെൻസസ് പ്രകാരം അമ്പലവയലിലെ ആകെയുള്ള ജനസംഖ്യ 16363 ആണ്. അതിൽ 8264പുരുഷന്മാരും 8099 സ്ത്രീകളും ആണ്.  ഈ പഞ്ചായത്തിന്റെ 6 കിലോമീറ്റർ ചുറ്റളവിലാണ് ഇടയ്ക്കൽ ഗുഹ സ്ഥിതി ചെയ്യുന്നത്.

## വിനോദസഞ്ചാരം
വയനാട് ജില്ലയിലെ ഒരു വിനോദ സഞ്ചാരകേന്ദ്രമാണ് അമ്പലവയൽ. സുൽത്താൻ ബത്തേരിയിൽ നിന്നും 10 കിലോമീറ്റർ അകലെയാണിത്. ഉഷ്ണമേഖലാ കാലാവസ്ഥയുള്ള  ഈ പ്രദേശം സമുദ്രത്തിൽ നിന്നും ഉയർന്നാണ് കിടക്കുന്നത്. ഉദ്യാനനിർമ്മാണ പ്രവർത്തനത്തിന് പ്രശസ്തമായ  ഗ്രാമമാണിത്. 

## പരമ്പരാഗത കാഴ്‌ച്ച ബംഗ്ളാവ്
അമ്പലവയലിലെ ഏറ്റവും പ്രധാന ആകർഷണം അവിടുത്തെ പരമ്പരാഗത കാ‌ഴ്‌ച്ച ബംഗ്ളാവാണ്. ഇതൊരു പുരാവസ്തു ശാസ്ത്ര സംബന്ധമായ കാഴ്‌ച്ച ബംഗ്ളാവാണ്. അവിടെ രണ്ടാം നൂറ്റാണ്ടിലെ പഴഞ്ചൻ അവശിഷ്ടങ്ങളുടെ ഒരു വലിയ ശേഖരം തന്നെ പ്രദർശനത്തിനായി വച്ചിട്ടുണ്ട്. ഇത് നാല് ബ്ലോക്കുകളായി തരം തിരിച്ചിരിക്കുന്നു. ഗോത്രസ്മൃതി, ദേവസ്മൃതി, ജീവനസ്മൃതി, വീരസ്മൃതി. എല്ലാ ബ്ലോക്കുകളും പ്രദർശിപ്പിക്കുന്നത് അതിന്റെ പേരുമായി ബന്ധപ്പെട്ട മനുഷ്യനിർമ്മിതമായ കരകൗശലവസ്തുവോ അല്ലെങ്കിൽ ഉപകരണമോ ആണ്. ഈ പ്രദർശനം സാധാരണ ജനങ്ങൾക്കും ചരിത്രകാരന്മാർക്കും, പുരാവസ്തു ഗവേഷകന്മാർക്കും വലിയ താത്പര്യമാണ്. ഈ പ്രദർശനത്തിൽ പുരാതനകാലത്തെ നായാട്ടിന് ഉപയോഗിച്ച ആയുധങ്ങളായ അമ്പും വില്ലും, കല്ലിന്റെ ആയുധങ്ങൾ, കളിമൺ ശിൽപ്പങ്ങൾ തുടങ്ങിയവയും ഉൾപ്പെടുന്നു. മലബാർ പ്രദേശത്ത് ഏറ്റവും നന്നായി നിലനിർത്തുന്ന കാഴ്‌ച്ച ബംഗ്ളാവിലൊന്നാണിത്. അതുകൊണ്ട് തന്നെ വിനോദസഞ്ചാരികൾക്ക് ഏറ്റവും പ്രിയപ്പെട്ടതും. ഇവിടുത്തെ പ്രവേശന സമയം രാവിലെ 9 മണി മുതൽ വൈകുന്നേരം 6 വരെയാണ്. 

## പ്രാദേശിക കാർഷിക ഗവേഷണകേന്ദ്രം
മുൻപ് ഇവിടെ ഒരു ചെറിയ കേന്ദ്ര പൂന്തോട്ട ഗവേഷണ കേന്ദ്രം ഉണ്ടായിരുന്നു, പിന്നീടത് നവീകരിച്ച് പ്രാദേശിക കാർഷിക ഗവേഷണകേന്ദ്രമായി മാറ്റി. ഇവിടെ പലതരത്തിലുള്ള കാപ്പി, കുരുമുളക്, അരി, സുഗന്ധവ്യഞ്ചനങ്ങളായ മഞ്ഞൾ, ഇഞ്ചി, ഗ്രാമ്പു, കറുവപട്ട, വിവിധ തരത്തിലുള്ള പഴങ്ങൾ, പച്ചക്കറികൾ എന്നിവയെല്ലാം കൃഷി ചെയ്യുന്നുണ്ട്. 

## ഗതാഗതം
അമ്പലവയലിലേക്ക് കൽപ്പറ്റയിൽ നിന്നും മാനന്തവാടിയിൽ നിന്നും എളുപ്പത്തിൽ എത്താം. പെരിയ ഘട്ട് റോഡ് മാനന്തവാടി വഴി കണ്ണൂർ, തലശ്ശേരി എന്നിവയെ ബന്ധിപ്പിക്കുന്നു. പാൽച്ചുരം മലയോരപാത കണ്ണൂരിനെയും ഇരിട്ടിയേയും മാനന്തവാടിയുമായി ബന്ധിപ്പിക്കുന്നു. നിലമ്പൂർ നിന്നും ഊട്ടിയിലേക്ക് പോകുന്ന പാത മേപ്പാടി ഗ്രാമം വഴി വയനാടുമായി ബന്ധപ്പെട്ടു കിടക്കുന്നു. സമീപത്തുള്ള റയിൽവേ സ്റ്റേഷൻമൈസൂരാണ്. വിമാനത്താവളങ്ങൾ ഒന്നിൽ കൂടുതൽ ഉണ്ട്. കോഴിക്കോട് അന്തർദേശീയ വിമാനത്താവളം (120 കി മി), ബാംഗ്ളൂർ അന്തർദേശിയ വിമാനത്താവളം (290 കി മി), കണ്ണൂർ അന്തർദേശീയ വിമാനത്താവളം (58 കി മി) എന്നിവയാണ്.

## അവലംബം

വർഗ്ഗം:വയനാട് ജില്ലയിലെ ഗ്രാമങ്ങൾ
വർഗ്ഗം:വയനാട് ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കേരളത്തിലെ മലമ്പ്രദേശങ്ങൾ
ഷിർദി

:*Not to be confused with [[Shiradi]]*

**ഷിർദി** (Marathi: शिर्डी) ഷിർദി നഗർ പഞ്ചായത്ത്‍ എന്നറിയപ്പെടുന്ന മുനിസിപ്പൽ കൌൺസിലിൻറെ അധികാര പരിധിയിലുള്ള മഹാരാഷ്ട്ര സംസ്ഥാനത്തെ ഒരു പട്ടണമാണ്. ഈ പട്ടണം അഹമ്മദ് നഗർ ജില്ലയിലെ രഹത്ത താലൂക്കിലാണ്. ഷിർദി ലോക പ്രശസ്തിയാർജ്ജിച്ചിരിക്കുന്നത് പത്തൊമ്പതാം നൂറ്റാണ്ടിൽ ഇവിടെ ജീവിച്ചിരുന്ന ഷിർദി സായി ബാബയുടെ പേരിലാണ്.

## ജനസംഖ്യ
2011-ലെ സെൻസസ് പ്രകാരം ഈ പട്ടണത്തിലെ ജനസംഖ്യ 36,004 ആണ്. ആകെ ജനസംഖ്യയിൽ പുരുഷൻമാർ 53 ശതമാനവും സ്ത്രീകൾ 47 ശതമാനവുമാണ്. പട്ടണത്തിലെ സാക്ഷരത 70 ശതമാനമാണ്. ജനസംഖ്യയിലെ 15​ ശതമാനം ആറു വയസിനു താഴെയുള്ളവരാണ് ഷിർദി പട്ടണം അന്താരാഷ്ട്ര പ്രസിദ്ധമായ ഒരു തീർത്ഥാടന കേന്ദ്രം കൂടിയാണ്. അനേകശതം ആളുകൾ ദിനേന ഇവിടെ വന്നുപോകുന്നു. ഒരു ദിവസം വന്നു പോകന്ന തീർത്ഥാടകർ ഇരുപത്തായ്യായിരത്തിനു മുകളിലാണ്. അവധി ദിവസങ്ങളിൽ അരമില്യനിലധികം പേർ വന്നു ചേരുന്നു. ഉത്തർപ്രദേശ്, ബീഹാർ, ചത്തീസ് ഗഡ്, ആന്ധ്രാപ്രദേശ്, തെലുങ്കാന എന്നീ സംസ്ഥാനങ്ങളിൽ നിന്നും ജോലിക്കായി ഈ പട്ടണത്തിലേയ്ക്ക് അനേകം പേർ എത്തിച്ചേരാറുണ്ട്.

## ഗതാഗതം
[ഇടത്ത്‌|ലഘുചിത്രം|300x300ബിന്ദു|സായിനഗർ ഷിർദി റെയിൽവേ സ്റ്റേഷൻ (സെൻട്രൽ റെയിൽവേയുടെ ഷോലാപൂർ ഡിവിഷൻ
=== റെയിൽവേ ===
"[Sainagar Shirdi Railway Station|സായിനഗർ ഷിർദി" എന്ന പേരിൽ 2009 ൽ പണി പൂർത്തിയായ ഒരു റെയിൽവേ സ്റ്റേഷൻ ഈ പട്ടണത്തിൽ സ്ഥിതി ചെയ്യുന്നു., ഈ പട്ടണത്തിലേയ്ക്ക് ചെന്നൈ, മുംബൈ, വിശാഖപട്ടണം, മൈസൂർ എന്നീ സ്ഥലങ്ങളിൽ നിന്നുള്ള ട്രെയിനുകൾക്ക് സ്റ്റോപ്പ് ഉണ്ട്.

### വായുമാർഗ്ഗം
ഷിർദി എയർപോർട്ട്  കൊപ്പർഗാവോൺ താലൂക്കിലെ കാക്ഡിയിലാണ് നിർമ്മിച്ചിരിക്കുന്നത്. ഷിർദി പട്ടണത്തിൽ നിന്നു 14 കിലോമീറ്റർ തെക്കുപടിഞ്ഞാറായിട്ടാണിത്. 2016 മാർച്ച മാസം മുതലാണ് ഇവിടെ നിന്നു പരീക്ഷണാടിസ്ഥാനത്തിൽ സവ്വീസുകൾ ആരംഭിച്ചത്.  2017 or 2018  വർഷങ്ങളിൽ റൺവേയുടെ നീളം 2,200 മീറ്റർ മുതൽ 3,200 മീറ്റർ വരെയാക്കുവാനുള്ള നടപടികൾ ആരംഭിച്ചിട്ടുണ്ട്.

## അവലംബം

വർഗ്ഗം:മഹാരാഷ്ട്രയിലെ പട്ടണങ്ങൾ
വർഗ്ഗം:ഹിന്ദു പുണ്യനഗരങ്ങൾ
ചിത്രദുർഗ്ഗ

കർണ്ണാടക സംസ്ഥാനത്തിലെ ഒരു പട്ടണമാണ് **ചിത്രദുർഗ്ഗ**. ചിത്രദുർഗ്ഗ ജില്ലയുടെ കേന്ദ്രസ്ഥാനം കൂടിയാണ് ഈ പട്ടണം. വേദവതി നദിയ്ക്കു സമീപമുള്ള താഴ്വരയിലാണ് ഈ നഗരം. സംസ്ഥാന തലസ്ഥാനമായ ബെംഗളൂരുവിൽ നിന്നും ഇവിടേയ്ക്ക് 200 കിലോമീറ്റർ ദൂരമുണ്ട്. 

## ഭൂമിശാസ്ത്രം
ചിത്രദുർഗ്ഗ പട്ടണം നിലനിൽക്കുന്ന അക്ഷാംശ രേഖാംശങ്ങൾ . ആണ്. പ്രദേശത്തിൻ സമുദ്രനിരപ്പിൽ നിന്നുള്ള ഉയരം 732&nbsp;മീറ്ററാണ്  (2401&nbsp;അടി). 

## ജനസംഖ്യ കണക്കുകൾ
 (ഇന്ത്യൻ സെൻസസ്, ചിത്രദുർഗ്ഗയിലെ ആകെ ജനസംഖ്യ 1,25,170 ആണ്. ജനസംഖ്യയിൽ പുരുഷന്മാര് 51 ശതമാനവും സ്ത്രീകൾ 49 ശതമാനവുമാണ്. പട്ടണത്തിലെ ശരാശരി സാക്ഷരത 76 ശതമാനമാണ്. ജനങ്ങളില്  11 ശതമാനം പേർ 6 വയസിനു താഴെ പ്രായമുള്ളവരാണ്. 

## അവലംബം

## പുറത്തേക്കുള്ള കണ്ണികൾ

വർഗ്ഗം:കർണ്ണാടകത്തിലെ പട്ടണങ്ങൾ
വർഗ്ഗം:ഇന്ത്യയിലെ മുൻകാല തലസ്ഥാനനഗരങ്ങൾ
എമ്മറ്റ് ടിൽ

ലഘുചിത്രം
അമേരിക്കയിലെ മിസിസിപ്പിയിൽ വച്ച് വെള്ളക്കാരായ ഘാതകരാൽ കൊല്ലപ്പെട്ട ആഫ്രിക്കൻ വംശജനായ ബാലനായിരുന്നു **എമ്മറ്റ് ടിൽ**.(ജ: ജൂലൈ 25, 1941 – ആഗസ്റ്റ് 28, 1955).വെള്ളക്കാരിയായ പെൺകുട്ടിയോടു സംസാരിച്ചുവെന്നതായിരുന്നു ആരോപിക്കപ്പെട്ട കുറ്റം.കറുത്ത വർഗ്ഗക്കാർക്ക്  തുല്യജീവിതസൗകര്യം ഉറപ്പിക്കാൻ ലക്ഷ്യമിട്ട സംഘടനയായ അമേരിക്കൻ സിവിൽ റൈറ്റ്സ് മൂവ്മെന്റിന്റെ ഗതി തന്നെ തിരിച്ചുവിട്ട സംഭവമായി ഇതിനെ വിശേഷിപ്പിയ്ക്കുന്നുണ്ട്.

## അവലംബം

വർഗ്ഗം:1941-ൽ ജനിച്ചവർ
വർഗ്ഗം:1955-ൽ മരിച്ചവർ
നീണ്ട മൂക്കൻ വെൽവറ്റ്സ്രാവ്

ആഴ കടൽ വാസിയായ ഒരു മൽസ്യമാണ് **നീണ്ട മൂക്കൻ വെൽവറ്റ്സ്രാവ് ** അഥവാ **Longnose Velvet Dogish. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.

## ആവാസ വ്യവസ്ഥ
വളരെ അലസമായ ശൈലീ ഉള്ള സ്രാവാണ് ഇവ .  ആഴ കടൽ വാസിയായ സ്രാവാണ് . വൻകരത്തട്ടിനോട് ചേർന്ന പ്രദേശത്തതു ഇവയെ കാണുന്നു. 

## പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ. 

## കുടുംബം
Somniosidae കുടുംബത്തിൽ പെട്ട സ്രാവാണ് ഇവ. പൊതുവെ സ്ലീപ്പർ സ്രാവുകൾ എന്നാണ് ഇവയെ വിളിക്കാറ് . 

## അവലംബം

* 
* Tony Ayling & Geoffrey Cox, *Collins Guide to the Sea Fishes of New Zealand*,  (William Collins Publishers Ltd, Auckland, New Zealand 1982) ISBN 0-00-216987-8
* Stevens, J. 2003.  Centroselachus crepidater.   2006 IUCN Red List of Threatened Species.   Downloaded on 3 August 2007.
## പുറത്തേക്കുള്ള കണ്ണികൾ
സീകോങ്ങോസോറസ്

ചൈനയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് **സീകോങ്ങോസോറസ്** . മധ്യ  ജുറാസ്സിക് കാലത്തു ആണ് ഇവ ജീവിച്ചിരുന്നത് . സോറാപോഡ് വംശത്തിൽ പെട്ട ആദ്യ കാല ദിനോസറുകളിൽ ഒന്നാണ് ഇവ.

## ശരീര ഘടന
സോറാപോഡ് വിഭാഗത്തിൽപ്പെട്ട മിക്ക ദിനോസറുകൾക്കും ഉണ്ടായിരുന്ന പോലെ നീണ്ട കഴുത്തും, വലിയ ശരീരവും , നീളമേറിയ വാലും ഉണ്ടായിരുന്നു . നാലു കാലുകളും ഉപയോഗിച്ചാണ്‌ ഇവ സഞ്ചരിച്ചിരുന്നത്. സസ്യഭോജികൾ  ആയിരുന്നു ഇവ . 

## ഫോസ്സിൽ
ഫോസ്സിൽ കണ്ടു കിട്ടിയിടുള്ളത് ചൈനയിൽ നിന്നും ആണ്.

## കുടുംബം
സോറാപോഡമോർഫ ദിനോസറായിരുന്നു ഇവ. 

## അവലംബം

## പുറത്തേക്കുള്ള കണ്ണികൾ
*http://www.enchantedlearning.com/subjects/dinosaurs/dinos/Zigongosaurus.shtml

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
മാർട്ടിൻ ഷോർട്ട്

****മാർട്ടിൻ ഹൈറ്റർ ഷോർട്ട് സി എം. (ജനനം മാർച് 26, 1950) കാനഡ- അമേരിക്കക്കാരനായ നടനും ഹാസ്യതാരവും എഴുത്തുകാരനും ഗായകനും നിർമ്മാതാവും ആണ്**.**. Hഅദ്ദേഹം തന്റെ  *SCTV* , *Saturday Night Live*.( ശനിയാഴ്ചരവ് നേരിട്ട്) എന്നീ ടെലിവിഷൻ പരിപാ
ടികളിലൂടെ പ്രശസ്തനാണ് അദ്ദേഹം ത്രീ അമിഗൊസ് (. *Three Amigos* (1986)) ഇന്നർ സ്പേസ് ( *Innerspace* (1987)) ത്രീ ഫുജിറ്റീവ്സ് ( *Three Fugitives* (1989))  ഫാദർ ഒഫ് ദ ബ്രൈഡ് ( *Father of the Bride* (1991),) പ്യുവർ ലക്ക് ( *Pure Luck* (1991)) ഫാദർ ഒഫ് ദ് ബ്രൈഡ് പാർട്ട്  2 ( *Father of the Bride Part II* (1995)) മാർസ് അറ്റാക്സ് ( *Mars Attacks!* (1996)) കാട്ടിൽ നിന്നും കാട്ടിലേക്ക് ( *Jungle 2 Jungle* (1997)) തുടങ്ങിയ ഹാസ്യ സിനിമകളിൽ അഭിനയിക്കുകയും ജിമ്മി ഗ്ലിക്ക്, എദ് ഗ്രിമ്ലേ തുടങ്ങിയ കഥാപാത്രങ്ങളെ  സൃഷ്ടിക്കുകയും ചെതു ,1999ൽ   ലിട്ടിൽ മി എന്ന പടത്തിലെ പകടനത്തിന്  ടോണി അവാർഡ്  അദ്ദേഹത്തിന് ലഭിച്ചു.

## ആദ്യകാല ജീവിതം
ഒണ്ടാരിയോയിലെ ഹാമിൽറ്റൊണിൽ  ഹാമിൽട്ടൺ സിമ്ഫണിയിലെ സംഗീതാധ്യാപികയായിരുന്ന ഒലിവ് ഗ്രേസിന്റെ അഞ്ചുമക്കളിൽ ഇളയവനായിട്ടാണ് ഷോർട്ട് ജനിച്ചത്. , അച്ഛൻ ചാൾസ് പാറ്റ്രിക് ഷോർട്ട്  സ്റ്റെൽകൊ എന്ന കനേഡിയൻ സ്റ്റീൽ കമ്പനിയിലെ  കോ ഓപരേറ്റിവ് എക്സിക്യൂറ്റീവ് ആയിരുന്നു.. അദ്ദേഹവു അദ്ദേഹത്തിന്റെ മക്കളും കത്തോലിക്കരായി.  ഷോർട്ടിൻ മൂന്ന് മൂത്ത സഹോദരന്മാരും (ഡേവിദ്, മൈക്കൽ, ബ്രൈൻ) നോറ എന്ന സഹോദരിയും ആണൂള്ളത്.. ഷോർട്ടിന്റെ പിതാവ്  സൗത്ത് അമഘിലെ  ക്രോസ്സ് മാഗ്ലനിൽനിന്നുള്ള ഒരു കത്തോലിക് ദേശാടകൻ ആയിരുന്നു. അദ്ദേഹം സൊഉത് അമേരിക്കയിലേക്ക് ഐരിഷ് സ്വാതന്ത്ര്യസമരത്തോടനുബന്ധിച്ച വന്നതാണ്.  . ഷോർട്ടിന്റെ അമ്മക്ക് ഐറിഷ് ആംഗല പാരമ്പര്യമാണുള്ളത്. അവർ അദ്ദേഹത്തിന്റെ ആദ്യകാല സൃഷ്ടികളെ പ്രോത്സാഹിപ്പിച്ചു.S. അദ്ദേഹത്തിന്റെ മൂത്ത് ജ്യേഷ്ഠൻ ഡേവിദ് ഒരു 1962ൽ  കാറപകടത്തിൽ കൊല്ലപ്പെട്ടു.  1968ൽ   ഷോർട്ടിൻ 12 വയസ്സുള്ളപ്പോൾ അമ്മ കാൻസർ മുഖേനയും രണ്ട് വർഷത്തിനുശേഷം ഹൃദയാഘാതത്തെ തുടർന്നും അന്തരിച്ചു. .

ഷോർട്ട് വെസ്റ്റ്ദേൽ സെക്കന്ററി സ്കൂളിൽ പഠിച്ചു. 1971ൽ മെക് മാസ്റ്റർ യൂണിവേഴ്സിറ്റിയിൽനിന്നും സാമൂഹ്യസേവനത്തിലാണ് അദ്ദേഹം ബിരുദം നേടിയത്..

## Footnotes




വർഗ്ഗം:1950-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:ജീവിച്ചിരിക്കുന്നവർ
ചേതന തീർഥഹള്ളി

കന്നട ഭാഷയിലെ പ്രമുഖ എഴുത്തുകാരിയും ഒരു ചലച്ചിത്ര, സാമൂഹ്യ പ്രവർത്തകയുമാാണ് **ചേതന തീർഥഹള്ളി (Chetana Thitrthahalli).**
സിനിമാ നിർമ്മാതാവ്, തിരക്കഥാ കൃത്ത് എന്നീ നിലകളിൽ പ്രശസ്തയാണ്.

കർണ്ണാടക സംസ്ഥാനത്തെ ഷിമോഗ ജില്ലയിൽ ഉൾപ്പെട്ട **തീർഥഹള്ളി** പട്ടണത്തിലാണ് ജനിച്ചത്.
രാജ്യത്തെ ബീഫ് നിരോധനത്തിനെതിരെ നിലപാട് എടുക്കുകയും അതേകുറിച്ച് വിവിധ മാധ്യമങ്ങളിലൂടെ പ്രതികരിക്കുയും ചെയ്തതിന് ഇവർക്കെതിരെ അക്രമണ ഭീഷണി നിലനിന്നിരുന്നു.

## അവലംബം

വർഗ്ഗം:കന്നഡ സാഹിത്യകാരന്മാർ
ദി ലളിത് ഹോട്ടൽസ്‌, പാലസസ് ആൻഡ്‌ റിസോർട്ട്സ്

ലളിത് സുരി ഹോസ്പിറ്റാലിറ്റി ഗ്രൂപ്പിൻറെ ഭാഗമായ ഭാരത് ഹോട്ടൽസ്‌ ലിമിറ്റഡിൻറെ ഫ്ലാഗ്ഷിപ്പ് ബ്രാൻഡ്‌ ആണ് **ദി ലളിത് ഹോട്ടൽസ്‌**. ഭാരത് ഹോട്ടൽസ്‌ ലിമിറ്റഡാണ് ഇന്ത്യയിലെ ഏറ്റവും വലിയ സ്വകാര്യ ഹോട്ടൽ കമ്പനി.

സ്ഥാപക ചെയർമാനായ ലളിത് സുരിയുടെ നേതൃത്വത്തിൽ 1988-ലാണ് നന്യൂഡൽഹി ആസ്ഥാനമായ കമ്പനി ആരംഭിച്ചത്. 2006-ൽ അദ്ദേഹം മരിക്കുന്നത് വരെ കമ്പനിയുടെ നേതൃത്വവും വളർച്ചയും അദ്ദേഹത്തിൻറെ മേൽനോട്ടത്തിലായിരുന്നു. ചെയർപെർസണും മാനേജിംഗ് ഡയറക്ടറുമായ ജ്യോത്സ്ന സുരിയുടെ നേതൃത്വത്തിൽ കമ്പനി മുന്നോട്ട് പോകുന്നു.

## പ്രവർത്തിക്കുന്ന ഹോട്ടലുകൾ

* ദി ലളിത് ന്യൂഡൽഹി

* ദി ലളിത് മുംബൈ

* ദി ലളിത് അശോക് ബാംഗ്ലൂർ

* ദി ലളിത് ഗോൾഫ് & സ്പാ റിസോർട്ട് ഗോവ

* ദി ലളിത് ടെമ്പിൾ വ്യൂ ഗജുരാഹോ

* ദി ലളിത് ഗ്രാൻഡ്‌ പാലസ് ശ്രീനഗർ

* ദി ലളിത് ലക്ഷ്മി വിലാസ് പാലസ് ഉദൈപൂർ

* ദി ലളിത് റിസോർട്ട് & സ്പാ ബേക്കൽ

* ദി ലളിത് ജയ്പൂർ

* ദി ലളിത്Great Eastern കൊൽക്കത്ത

* ദി ലളിത് ചന്ദിഗർ

* ഉടൻ വരുന്നു: ദി ലളിത് ലണ്ടൻ

## അവലംബം

വർഗ്ഗം:ഹോട്ടലുകൾ
നാംചി

**നാംചി** (നേപ്പാളി : नाम्ची) അല്ലെങ്കിൽ നാംറ്റ്സെ ഇന്ത്യയിലെ സിക്കിം സംസ്ഥാനത്തെ തെക്കൻ സിക്കിം ജില്ലയുടെ ആസ്ഥാനമായ ഒരു പട്ടണമാണ്. നാംചി എന്ന സംജ്ഞയുടെ അർത്ഥം ആകാശം (Nam) അത്യുന്നതം (Chi) എന്നിങ്ങനെയാണ്  സിക്കീമീസ് ഭാക്ഷയിൽ

## ഭൂമിശാസ്ത്രം
നാംചി പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ   ആണ്. 

നാംചി പട്ടണത്തിൻറെ സമുദ്രനിരപ്പിൽ നിന്നുള്ള ഉയരം  ആകുന്നു. സംസ്ഥാന തലസ്ഥാനമായ ഗാങ്ടോക്കിൽ നിന്ന് 78 കിലോമീറ്റർ (48 മൈൽ) ദുരെയാണീ പട്ടണം. അതുപോലെ തന്നെ സിലിഗുരി  പട്ടണത്തിൽ നിന്നും 100 കിലോമീറ്റർ (62 മൈൽ) ദൂരത്തിലാണീ പട്ടണം. നാംചി പട്ടണത്തിന് ഏറ്റവുമടുത്തുള്ള റെയിൽവേ, എയർപോർട്ട് സൌകര്യങ്ങൾ സിലിഗുരിയിലാണുള്ളത്.  സിക്കിമിലേയും പശ്ചിമ ബംഗാളിലേയും മിക്ക പട്ടണങ്ങളുമായും നാംചി റോഡു മാർഗ്ഗം ബന്ധിക്കപ്പെട്ടിരിക്കുന്നു. ബസുകളും ജീപ്പുകളും പതിവായി ഗാംങ്ടോക്ക്, പെല്ലിങ്, ജോർത്താംഗ്, കാലിംപോങ്, സിലിഗുരി എന്നിവിടങ്ങളിൽ നിന്നും നാംചിയിലേയ്ക്ക് സർവ്വീസ് നടത്തുന്നു.

## ജനസംഖ്യാപരമായ കണക്കുകൾ
(ഇന്ത്യൻ സെൻസസ്)  നാംചി പട്ടണത്തിലെ ആകെ ജനസംഖ്യ 12194 ആണ്. ആകെ ജനസംഖ്യിൽ പുരുഷന്മാർ 52 ശതമാനവും സ്ത്രീകൾ 48 ശതമാനവുമാണ്. നാംചി പട്ടണത്തിലെ ജനങ്ങളുടെ സാക്ഷരത 78 ശതമാനമാണ. ഇത് ദേശീയ ശരാശരിയായ 59.5 ശതമാനത്തേക്കാൾ കൂടുതലാകുന്നു. പുരുഷൻമാരുടെ സാക്ഷരത 59.5 ശതമാനവും സ്ത്രീകളുടേത് 81 ശതമാനവുമാണ്. നാംചി പട്ടണത്തിലെ ജനസംഖ്യയിലെ 9 ശതമാനം പേർ 6 വയസിനു താഴെയുള്ളവരാണ്. പട്ടണത്തിലെ ജനങ്ങളിൽ ബഹുഭൂരിപക്ഷവും ബുദ്ധമതക്കാരോ ഹൈന്ദവ മതക്കാരോ ആണ്. ഇവിടെ പ്രധാനമായ സംസാരിക്കുന്ന ഭാക്ഷകൾ നേപ്പാളി, ഹിന്ദി, ഇംഗ്ലീഷ് എന്നിവയാണ്.

## വിദ്യാഭ്യാസ സൌകര്യങ്ങൾ
ഏകദേശം അര ഡസനോളം പ്രൈവറ്റ് സ്കൂളുകൾ നാംചിയിൽ പ്രവർത്തിക്കുന്നു. ഈ സ്കൂളുകളിൽ ഉന്നത നിലവാരമുള്ള വിദ്യാഭ്യാസമാണു നൽകപ്പെടുന്നത്. മൌണ്ട് കാർമൽ സ്കൂൾ, നാംചി പബ്ലിക് സ്കൂൾ, ടെൻഡോങ് എഡ്യൂക്കേഷണൽ ഇൻസ്റ്റിറ്റ്യൂട്ട്, ന്യൂ ലൈറ്റ് അക്കാദമി, ബെഥേനി സ്കൂൾ എന്നിവയാണ് എടുത്തു പറയേണ്ട വിദ്യാഭ്യാസ സ്ഥാപനങ്ങളാണ്. ആൺകുട്ടികൾക്കും പെൺകുട്ടികൾക്കുമുള്ള ഗവൺമെൻറ് ഹൈയർ സെക്കൻററി സ്കൂൾ, മൾട്ടിമീഡിയ കമ്പ്യൂട്ടർ ഇൻസ്റ്റിറ്റ്യൂട്ട് എന്നിവ ഇതു കൂടാതെയുണ്ട്. പട്ടണത്തിൽ നിന്നും ഏതാനും കിലോമീറ്ററുകൾ അകലെ ഗവൺമെൻറ് കോളേജ് ഓഫ് ആർട്സ് ആൻറ് എഡ്യൂക്കേഷൻ സ്ഥിതി ചെയ്യുന്നു. ഇവിടുത്തെ ജനങ്ങൾ വിദ്യാഭ്യാസത്തിനു വളരെയധികം പ്രാധാന്യം കൽപിക്കുന്നു.  

## വിനോദസഞ്ചാരം
നാംചി ഒരു വിനോദസഞ്ചാര കേന്ദ്രവും അതുപോലെ തന്നെ ഒരു തീർത്ഥാടനകേന്ദ്രവുമാണ്. നാംചി മൊണാസ്റ്ററി, റലാങ് മൊണാസ്റ്ററി, ടെൻഡോങ് കുന്നുകൾ എന്നിവ ബുദ്ധമത തിർത്ഥാടന കേന്ദ്രങ്ങളാകുന്നു. ലോകത്തിലെ ഉയരമുള്ള പ്രതിമകളിൽ1 ഒന്നായ 118 അടി ഉയരമുള്ള ബുദ്ധസന്യാസി ഗുരു റിംപോച്ചെയുടെ പ്രതിമ നാംചി പട്ടണത്തിന് അഭിമുഖമായി സംദ്രൂപ്റ്റ്സെ മലയിൽ നിലകൊള്ളുന്നു. 2004 ഫെബ്രുവരിയിലാണ് ഈ പ്രതിമ പൂർത്തിയായത്.  T It was completed in February 2004. It is also said that the Samdruptse hill is actually a സംദ്രൂപ്റ്റ്സെ മല നിഷ്‌ക്രിയമായ ഒരു അഗ്നിപർവ്വതമാണെന്ന് വിശ്വസിക്കപ്പെടുന്നു. ഐതിഹ്യങ്ങൾ പറയുന്നത് അഗ്നിപർവ്വതം നിഷ്ക്രിയമായിരിക്കുന്നത് ബുദ്ധസന്ന്യാസിമാർ മലമുകളിൽ പോയി പ്രാർത്ഥന നടത്തുന്നതു കൊണ്ടാണെന്നാണ്.  പട്ടണത്തിൽ നിന്ന് ഏതാനും കിലോമീറ്ററുകൾ അകലെ ഒരു റോക്ക് ഗാർഡനും സ്ഥിതി ചെയ്യുന്നു. ലോകത്തിലെ മൂന്നാമത്തെ ഉയരം കൂടിയ കൊടുമുടിയായ കാഞ്ചൻജംഗയുടെ വ്യക്തമായ കാഴ്ച്ച ഇവിടെ നിന്നു കിട്ടുന്നു.   

## വിഷയാനുബന്ധം

വർഗ്ഗം:സിക്കിമിലെ പട്ടണങ്ങൾ
ദാൻ ക്വയ്‌ലെ

അമേരിക്കൻ രാഷ്ട്രീയക്കാരനും അമേരിക്കൻ ഐക്യനാടുകളുടെ 44ആമത്തെ വൈസ് പ്രസിഡന്റുമായിരുന്നു **ജെയിംസ് ദാൻഫോർത്ത് ദാൻ ക്വയ്‌ലെ- James Danforth "Dan" Quayle**
ജോർജ്ജ് എച്ച്.ഡബ്ല്യു. ബുഷ് പ്രസിഡന്റായ കാലയളവിലാണ് ഇദ്ദേഹം വൈസ് പ്രസിഡന്റായത്. 1989 ജനുവരി 20മുതൽ 1993 ജനുവരി 20 വരെ വൈസ് പ്രസിഡന്റായി സേവനം അനുഷ്ടിച്ചു. 1977 മുതൽ 1981 വരെ യു പ്രതിനിധിസഭാംഗമായും 1981 മുതൽ 1989 വരെ ഇന്ത്യാനയിൽ നിന്ന്  യുഎസ് സെനറ്ററായും പ്രവർത്തിച്ചു.
ഇന്ത്യാനപോലിസിൽ ജനിച്ച ദാൻ തന്റെ കുട്ടിക്കാലം ചിലവയിച്ചത് അരിസോണയിലാണ്. 1972ൽ മേരിലിൻ ടക്കറെ വിവാഹം ചെയ്തു. ഇന്ത്യാനപോലിസിലെ ഇന്ത്യാന യൂനിവേഴ്‌സിറ്റി സ്‌കൂൾ ഓഫ് ലോയിൽ നിന്ന് 1974ൽ നിയമ ബിരുദം നേടി. 1976ൽ യുഎസ് പ്രതിനിധി സഭയിലേക്ക് തിരഞ്ഞെടുക്കപ്പെടുന്നത് വരെ ഇന്ത്യാനയിലെ ഹണ്ടിങ്ടണിൽ ഭാര്യയുമൊത്ത് പ്രാക്ടിസ് ചെയ്തു.1980ൽ സെനറ്റംഗമായി തിരഞ്ഞെടുത്തു.

## ആദ്യകാല ജീവിതം
മാർത്ത കോറിന്നി, ജെയിംസ് ക്ലൈൻ ക്വയ്‌ലെ എന്നിവരുടെ മകനായി 1947 ഫെബ്രുവരി നാലിന് ജനിച്ചു.

## അവലംബം

വർഗ്ഗം:അമേരിക്കൻ വൈസ് പ്രസിഡന്റുമാർ
വർഗ്ഗം:1947-ൽ ജനിച്ചവർ
വർഗ്ഗം:റിപബ്ലികെൻ പാർട്ടി (അമേരിക്കൻ ഐക്യനാടുകൾ) സെനെറ്റെർമാർ
ഐബീരിയ എയർലൈൻസ്

സ്പെയിനിൻറെ പതാകവാഹക എയർലൈനാണ് 1927-ൽ സ്ഥാപിക്കപ്പെട്ട ഐബീരിയ എയർലൈൻസ്. മാഡ്രിഡ്‌ ആസ്ഥാനമായി പ്രവർത്തിക്കുന്ന എയർലൈനിൻറെ അന്താരാഷ്‌ട്ര സർവീസ് നെറ്റ്‌വർക്ക് പ്രവർത്തിക്കുന്നത് മാഡ്രിഡ്‌ - ബരജാസ് എയർപോർട്ടും, ബാർസിലോന എൽ പ്രാറ്റ് എയർപോർട്ടും പ്രധാന ബേസുകളായാണ്. 

ഐബീരിയ, ഐബീരിയ റീജണൽ, ഐബീരിയ എക്സ്പ്രസ്സ്‌ എന്നിവ ഐബീരിയ ഗ്രൂപ്പിൻറെ ഭാഗമാണ്. യാത്രാ സർവീസുകളും ചരക്കു നീക്കങ്ങൾക്കും പുറമേ അനുബന്ധ സേവനങ്ങളായ എയർക്രാഫ്റ്റ് അറ്റകുറ്റപ്പണി, എയർപോർട്ട്‌ ഹാൻഡ്‌ലിംഗ്, ഐടി സിസ്റ്റംസ്, ഫ്ലൈറ്റിനു അകത്ത് കാറ്ററിംഗ് തുടങ്ങിയവയും ഐബീരിയ ഗ്രൂപ്പ് നടത്തുന്നു. 39 രാജ്യങ്ങളിലെ 109 ലക്ഷ്യസ്ഥാനങ്ങളിലേക്ക് ഐബീരിയ ഗ്രൂപ്പ് എയർലൈൻസ് പറക്കുന്നു, കൂടാതെ 90 ലക്ഷ്യസ്ഥാനങ്ങളിലേക്ക് മറ്റു എയർലൈൻസുമായുള്ള കോഡ്ഷെയർ ധാരണ പ്രകാരവും സർവീസ് നടത്തുന്നു. 

ഏപ്രിൽ 2010-ൽ ബ്രിട്ടീഷ്‌ എയർവേസും ഐബീരിയ എയർലൈൻസും ലയിക്കാനുള്ള ധാരണയിൽ ഒപ്പുവെച്ചു എന്ൻ സ്ഥിതീകരിച്ചു, അതുവഴി ഇവരുടെ ഒരുമിച്ചുള്ള പ്രവർത്തനം വരുമാനത്തിൻറെ കാര്യത്തിൽ ലോകത്തിലെ ഏറ്റവും വലിയ മൂന്നാമത്തെ കൊമർഷ്യൽ എയർലൈനായി മാറും.

ഇരു എയർലൈനുകളുടെയും ഷെയർ ഹോൾഡർമാർ 2010 നവംബർ 29-നു ഈ കരാറിനു അംഗീകാരം നൽകി.  2011 ജനുവരിയിൽ പുതുതായി ലയിച്ച കമ്പനിയുടെ പേര് ഇന്റർനാഷണൽ എയർലൈൻസ് ഗ്രൂപ്പ് (ഐഎജി) എന്നാണ്, അതേസമയം ഇരു എയർലൈനുകളും അവയുടെ പേരിൽ തന്നെയാണ് പ്രവർത്തിക്കുന്നത്.  

## അവലംബം


## പുറത്തേക്കുള്ള കണ്ണികൾ

* 

വർഗ്ഗം:വിമാനസർവീസുകൾ
യുക്സോം, സിക്കിം

**യുക്സോം***,* സിക്കിം സംസ്ഥാനത്തെ പടിഞ്ഞാറൻ സിക്കിം ജില്ലയിലെ ഗെയ്സിങ് ഉപമേഖലയിലുൾപ്പെടുന്ന ഒരു ചരിത്ര പട്ടണമാണ്. 1642 ൽ ഭുൻണ്ട്സോഗ് നമഗ്യാലിൻറ ആധിപത്യത്തിൽ സിക്കിം രൂപീകൃതമായപ്പോൾ ആദ്യ രാജ തലസ്ഥാനമായിരുന്നത് യുക്സോം ആയിരുന്നു. സിക്കിമിലെ ആദ്യ ചോഗ്യാൽ (മതപരവും രാഷ്ട്രിയപരവുമായി) ആയിരുന്നു ഭുൻണ്ട്സോഗ് നമഗ്യാൽ. സിക്കിമിലെ ആദ്യ രാജാവിൻറ കിരീടാധാരണം നടന്നയിടം "ത്രോൺ ഓഫ് നൊർബുഗാങ്" എന്ന പേരിൽ അറിയപ്പെടുന്നു.  ഈ രാജവംശം 333 വർഷങ്ങൾ ഈ ദേശം ഭരിച്ചു.

## ചരിത്രം
ബുദ്ധമതം ഒൻപതാം നൂറ്റാണ്ടിൻറ ആരംഭത്തിൽത്തന്നെ ടിബറ്റ് വഴി സിക്കിമിൽ വേരുറച്ചിരുന്നു. പതിമൂന്നാം നൂറ്റാണ്ടിൽ സിക്കിമും ടിബറ്റും തമ്മിൽ ഒരു ഉടമ്പടി പ്രകാരം "സഹോദരബന്ധം" ഊട്ടിയുറപ്പിച്ചു.  ഈ ഉടമ്പടി വടക്കെ സിക്കിമിലെ കാവിയിൽ വച്ച് ലെപ്ച്ചാ ചീഫ് തെക്കോങ് തെക്കും ടിബറ്റൻ രാജകുമാരൻ ഖെ-ഭുമ്സയും തമ്മിലായിരുന്നു.

## ജനസംഖ്യ
യുക്സോം സ്ഥാപിതമായ ഒരു പട്ടണമാണ്. 2001 ലെ സെൻസസ് പ്രകാരം 364 ഗൃഹസമുഛയങ്ങളിലായി 1951 ആളുകൾ ഇവിടെ ജീവിക്കുന്നു. സന്ദർശകരുടെ യും തീർത്ഥാടകരുടെയും വരവും പോക്കും താമസവും ജനസംഖ്യയിൽ ഏറ്റക്കുറച്ചിലുണ്ടാക്കുന്നു. ബുദ്ധമതാനുയായികളുടെ ഒരു പ്രധാന തീർത്ഥാടന കേന്ദ്രമാണിത്. പട്ടണത്തിലെ ജനസംഖ്യയിൽ ആദിവാസികളായ ഭൂട്ടിയാകൾക്കും നേപ്പാളി വംശജർക്കുമാണ് ഭൂരിപക്ഷം.

## ചിത്രശാല

File:Yuksom Dubdi Gompa.jpg|Dubdi Monastery
File:Ngadak Chenpo chorling gumpa – Yuksam.jpg|Ngadak Chenpo Chorling Gompa
File:Kartok gumpa - yuksam.jpg|Kartok Gompa


വർഗ്ഗം:സിക്കിമിലെ പട്ടണങ്ങൾ
എക്കാലത്തെയും മികച്ച കളക്ഷൻ നേടിയ മലയാള ചലച്ചിത്രങ്ങൾ

## എക്കാലത്തേയും മികച്ച കളക്ഷൻ നേടിയ മലയാള ചലച്ചിത്രങ്ങളുടെ പട്ടിക

*പശ്ചാത്തല നിറം* &nbsp;&nbsp;&nbsp;&nbsp;&nbsp; *സൂചിപ്പിക്കുന്നത് ഇപ്പോഴും ആഗോളതലത്തിൽ പ്രദർശനം തുടരുന്ന ചലച്ചിത്രങ്ങൾ*

## കൂടുതൽ ആദ്യദിന കളക്ഷൻ നേടിയ  ചലച്ചിത്രങ്ങൾ

## അവലംബം

	
വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ
അനന്താവൂർ

കേരളത്തിൽ മലപ്പുറം ജില്ലയിലുള്ള ഒരു ഗ്രാമമാണ് **അനന്താവൂർ (Anantavur)**. പണ്ടുകാലത്ത് ഈ ഗ്രാമം വെട്ടത്തുനാട് നാട്ടുരാജ്യത്തിന്റെ ഭാഗമായിരുന്നു

## ജനസംഖ്യാക്കണക്കുകൾ
2001 ലെ ജനസംഖ്യാകണക്കുകൾ പ്രകാരം 8100 പുരുഷൻമാരും 9370 സ്ത്രീകളുമടക്കം മൊത്തം 17470 പേർ ഇവിടെ താമസിക്കുന്നുണ്ട്. 

## സംസ്കാരം
ഈ പ്രദേശത്ത്  കൂടുതലും മുസ്ലീങ്ങളാണ് താമസിക്കുന്നത്, അതു കൊണ്ടുതന്നെ ദഫ് മുട്ട്, കോൽക്കളി, അറവനമുട്ട് എന്നിവയാണ് പ്രദേശത്തെ പ്രധാന നാടൻ കലകൾ. പള്ളികളുടോടു ചേർന്നുള്ള ഗ്രന്ഥശാലകൾ ഇസ്ലാമിക പഠനങ്ങൾക്ക് സഹായകമാണ്. അത്തരം ലൈബ്രറികളിൽ സൂക്ഷിച്ചിട്ടുള്ള പുസ്തകങ്ങൾ മിക്കതും അറബിമലയാളത്തിലുള്ളവയാണ്. ഹിന്ദു ന്യൂനപക്ഷ  പ്രദേശമായ ഇവിടെ ഹിന്ദുപാരമ്പര്യ രീതിയിലുള്ള ഉത്സവങ്ങളും ആഘോഷങ്ങളും ഉണ്ടാകാറുണ്ട്.

## യാത്ര
ഈ ഗ്രാമത്തെ ഇന്ത്യയുടെ ഇതര ഭാഗങ്ങളുമായി ബന്ധിപ്പിക്കുന്നത് കോട്ടക്കൽ പട്ടണം മുഖേനയാണ്. 

## അവലംബം

വർഗ്ഗം:മലപ്പുറം ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
വർഗ്ഗം:മലപ്പുറം ജില്ലയിലെ ഗ്രാമങ്ങൾ
ജോൺ ലെജൻഡ്

ഒരു അമേരിക്കൻ ഗായകനും ഗാനരചയിതാവുമാണ് **ജോൺ റോജർ സ്റ്റീഫൻസ്** എന്ന **ജോൺ ലെജൻഡ്** (ജനനം ഡിസംബർ 28, 1978).
10 ഗ്രാമി പുരസ്കാരം, ഒരു ഗോൾഡൻ ഗ്ലോബ് പുരസ്കാരം, ഒരു അക്കാദമി അവാർഡ് എന്നീ പുരസ്കാരങ്ങൾ അടക്കം നിരവധി പുരസ്കാരങ്ങൾക്കർഹനായിട്ടുണ്ട്.
2007 ൽ സോങ്ഡറിൻെറസ് ഹാൾ ഓഫ് ഫെയ്മിന്റെ ഹാൾ ഡേവിഡ് സ്റ്റർലൈറ് അവാർഡ് നേടി. 
തന്റെ ആദ്യ ആൽബത്തിന്റെ  റിലീസിനു മുൻപ് തന്നെ പ്രമുഖരായ പല  കലാകാരന്മാരുടെ സഹകരണത്തിലൂടെ പ്രശസ്തി നേടി. 
മാഗ്നെറ്റിക് മാനുവേണ്ടി “ഗേറ്റിങ് നോവെയർ”,[കൻയി വെസ്റ്റ്‌|കൻയി വെസ്റ്റിന്റെ] “ഓൾ ഓഫ് ദി ലൈറ്സ്”, സ്ലം വില്ലേജിനുവേണ്ടി “സെൽഫിഷ്”, ഡൈലേറ്റെഡ് പീപ്പിൾസിന്റെ “ദിസ് വേ” എന്നി ഗാനങ്ങൾ ആലപിച്ചു. ലൗറിൻ ഹിൽസിന്റെ “ എവരിത്തിങ് ഈസ് ‌എവരിത്തിങ്‌ “ എന്നാ ഗാനത്തിന് പിയാനോ വായിച്ചു. 2013 ൽ അദ്ദേഹത്തിന്റെ “ഓൾ ഓഫ് മി” എന്ന ഗാനം ബിൽബോർഡ് ഹോട് 100 ൽ ഒന്നാമതെത്തി.  2015 ൽ മികച്ച ഗാനത്തിനുള്ള അക്കാദമി അവാർഡ് സെൽമ എന്ന സിനിമയിലെ “ഗ്ലോറി” എന്ന ഗാനം എഴുതിയത്തിലൂടെ ലഭിച്ചു. 

## ജീവിതരേഖ
### ബാല്യകാലം
ഒഹായോയിലെ സ്പ്രിങ്ഫീൽഡിൽ 1978 ഡിസംബർ 28 ന് ജനിച്ചു. റൊണാൾഡ് ലാമർ സ്റ്റീഫൻസിറ്റേയും ഫിലിസ്‌ എലൈനിറ്റെയും നാലാമത്തെ കുട്ടിയാണ്‌. നാലാമത്തെ വയസ്സിൽ പള്ളിയിൽ പാടാൻ ആരംഭിച്ചു. ഏഴ് വയസ്സ് ആയിരുന്നപ്പോൾ പിയാനോ വായിക്കാൻ ആരംഭിച്ചു. പിന്നീട് നോർത്ത് ഹൈ സ്കൂളിൽ ചേർന്ന് പഠനം പൂർത്തിയാക്കി. യൂണിവേഴ്സിറ്റി ഓഫ് പെൺസിൽവനിയിൽ നിന്നും ഇംഗ്ലീഷിനോടൊപ്പം ആഫ്രിക്കൻ-അമേരിക്കൻ സാഹിത്യത്തിലെ ഊന്നലിനെ കുറിച്ചു പഠിച്ചു.
### ഔദ്യോഗിക ജീവിത ആരംഭം
കോളേജിൽ ആയിരുന്ന കാലത്ത് ഒരു സുഹൃത്ത് വഴി ലൗറിൻ ഹില്ലിനെ പരിചയപ്പെട്ടു. അങ്ങനെ “എവരിത്തിങ് ഈസ് എവരിത്തിങ്” എന്ന ഗാനത്തിന് പിയാനോ ആലപിക്കാൻ അവസരം ലഭിച്ചു. 
ഈ കാലയളവിൽ ഫിലാഡൽഫിയ, ന്യൂ യോർക്ക്, ബോസ്റ്റൺ, വാഷിംഗ്‌ടൺ എന്നി സ്ഥലങ്ങളിൽ പരിപാടികൾ അവതരിപ്പിച്ചു. 
1999 ൽ കോളേജ് ബിരുദം നേടിയതിനുശേഷം സ്വന്തമായി പാട്ടുകൾ എഴുതാനും റെക്കോർഡ് ചെയ്യാനും ആരംഭിച്ചു. പരാശ്രയം കൂടാതെ ആദ്യ രണ്ടു ആൽബം പുറത്തിറക്കി. ബോസ്റ്റൺ കൻസൽറ്റൻറ്റ് ഗ്രൂപ്പിൽ മാനേജ്മെന്റ് കൻസൽറ്റൻറ്റായി ജോലി ചെയ്തു. 
2001 ൽ ദേവോ സ്പ്രിങ്‌സ്റ്റീൻ വഴി കാന്യെ വെസ്റ്റിനെ പരിചയപ്പെട്ടു. അങ്ങനെ വെസ്റ്റിന്റെ കൂടെ പാടാൻ അവസരം ലഭിച്ചു. ജെ. ഐവി അദ്ദേഹത്തെ ജോൺ ലെജൻഡ് എന്ന നാമത്തിൽ വിളിക്കാൻ ആരംഭിച്ചു. 

2004 ഡിസംബറിൽ ആദ്യ ആൽബം, ഗെറ്റ് ലിഫ്റ്റഡ്‌, പുറത്തിറങ്ങി. 2006 ൽ ഗ്രാമി അവാർഡ് ഈ ആൽബത്തിന് ലഭിച്ചു. ഈ ആൽബം അദ്ദേഹത്തിന് ധാരാളം പ്രശസ്തി നേടി കൊടുത്തു. 2006 ഒക്ടോബറിൽ രണ്ടാമത്തെ ആൽബമായ വൺസ് അഗൈൻ പുറത്തിറങ്ങി. 2012 മെയ് 12 ന് ഹോവർഡ് യൂണിവേഴ്‌സിറ്റി ഡോക്ടറേറ്റ് നൽകി ആദരിച്ചു. മാഗ്നെറ്റിക് മാനുവേണ്ടി “ഗേറ്റിങ് നോവെയർ”, കാന്യെ വെസ്റ്റിന്റെ “ഓൾ ഓഫ് ദി ലൈറ്സ്”, സ്ലം വില്ലേജിനുവേണ്ടി “സെൽഫിഷ്”, ഡൈലേറ്റെഡ് പീപ്പിൾസിന്റെ “ദിസ് വേ” എന്നി ഗാനങ്ങൾ ആലപിച്ചു. 2013 ൽ അദ്ദേഹത്തിന്റെ “ഓൾ ഓഫ് മി” എന്ന ഗാനം ബിൽബോർഡ് ഹോട് 100 ൽ ഒന്നാമതെത്തി.  2015 ൽ മികച്ച ഗാനത്തിനുള്ള അക്കാദമി അവാർഡ് സെൽമ എന്ന സിനിമയിലെ “ഗ്ലോറി” എന്ന ഗാനം എഴുതിയത്തിലൂടെ ലഭിച്ചു.
31 അവാർഡുകളും 45 നോമിനേഷനുകളും ഇതുവരെ ലഭിച്ചു.

## ആൽബങ്ങൾ

#ഗെറ്റ് ലിഫ്റ്റഡ്‌ (2004)
#വൺസ് അഗൈൻ (2006)
#ഇവോൽവേർ (2008)
#ലവ് ഇൻ ദി ഫ്യൂചർ(2013)
#ദാർക്കനെസ് ആൻഡ് ലൈറ്റ് (2016)

## അവലംബം

## പുറം കണ്ണികൾ

* 
* 
*

വർഗ്ഗം:1978-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
വർഗ്ഗം:പുരുഷ ഫെമിനിസ്റ്റുകൾ
വർഗ്ഗം:പെൻ‌സിൽ‌വാനിയ സർവ്വകലാശാലയിലെ പൂർവ്വ വിദ്യാർത്ഥികൾ
റോബർട്ട് സ്വാൻ

ഇരു ധ്രുവപ്രദേശങ്ങളിലും എത്തിയ ആദ്യത്തെ വ്യക്തിയായി പരിഗണിക്കുന്നയാളാണ് **റോബർട്ട് സ്വാൻ**.(ജനനം 1956 ജൂലൈ 28)

ഇംഗ്ലണ്ട് സ്വദേശിയായ 1956ൽ ദർഹാമിലാണ് ജനിച്ചത്. ദർഹാം സർവകലാശാലക്ക് കീഴിലെ സെൻറ് ഛാട്സ് കോളേജിൽ നിന്ന് 1976-1979 കാലത്ത് പുരാതന ചരിത്രത്തിൽ ബിഎ ബിരുദം നേടിയിട്ടുണ്ട്.ഇതിന് മുമ്പായി ഐസഗർത്ത്,സെഡ്ബൈർഗ് സ്കൂൾ എന്നിവിടങ്ങളിൽ പഠനം നടത്തി. അൻറാട്ടിക്കയുടെ സംരക്ഷണത്തിൻറെയും പുനരുപയോഗ ഊർജ്ജങ്ങൾ പ്രോത്സാഹിപ്പിക്കുന്നതിൻറെയും വക്താവായാണ് ഇപ്പോൾ ഇദ്ദേഹം പ്രവർത്തിക്കുന്നത്. അൻറാർട്ടിക്കയുടെ സംരക്ഷണത്തിനായി പ്രവർത്തിക്കുന്ന കമ്പനിയുടെ സ്ഥാപകൻ കൂടിയാണ് ഇദ്ദേഹം .അൻറാർട്ടിക്ക 2041: വന്യമായ ഭൂമി സംരക്ഷണത്തിലേക്കുള്ള ഗവേഷണം എന്ന കൃതിയുടെ കർത്താവ് കൂടിയാണ്.

## അവലംബം

വർഗ്ഗം:1956-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇംഗ്ലീഷ് പര്യവേഷകർ
വർഗ്ഗം:അന്റാർട്ടിക്ക പര്യവേഷകർ
രാജാക്കാട്

കേരളത്തിലെ ഇടുക്കി ജില്ലയിലെ പശ്ചിമഘട്ടത്തിലുള്ള ഒരു ചെറു പട്ടണമാണ് **രാജാക്കാട്**. കേരളത്തിലെ വളരെ വേഗത്തിൽ വളർന്നു വരുന്ന ഗ്രാമങ്ങളിലൊന്നാണിത്.

## ജനസംഖ്യ
2001 ലെ സെൻസസ് പ്രകാരം രാജാക്കാട് ഗ്രാമത്തിലെ ആകെയുള്ള ജനസഖ്യ 16378 ആണ്. അതിൽ 8219 പുരുഷന്മാരും 8159 സ്ത്രീകളും ആണ്. 

## വിദ്യാലയങ്ങൾ
* പഴയവിടുതി ഗവ:യു.പി.സ്കൂൾ
* കൊള്ളിമലയ് എസ് എം യു പി സ്കൂൾ
* എൻ ആർ സിറ്റി എസ് എൻ വി എച്ച് എച്ച് എസ് സ്കൂൾ
* ഗവണ്മെന്റ് ഹയർ സെക്കന്ററി സ്കൂൾ, രാജാക്കാട്
ഗവ ഐറ്റി ഐ രാജാക്കാട്
ട്രേഡുകൾ പ്ലംബർ, വെൽഡർ

## അവലംബങ്ങൾ

വർഗ്ഗം: ഇടുക്കി ജില്ലയിലെ പട്ടണങ്ങൾ
റഫ്ലീസിയേസീ

തെക്കുകിഴക്കൻ ഏഷ്യയുടേയും കിഴക്കൻ ഏഷ്യയുടേയും ഉഷ്ണമേഖലാ വനങ്ങളിൽ കണ്ടെത്തിയ റഫ്ലേഷ്യ അർനോൾഡി പോലെയുള്ള അപൂർവ  പരാന്നഭോജികൾ സസ്യങ്ങൾ ഉൾപ്പെടുന്ന സസ്യകുടുംബമാണ് **റഫ്ലീസിയേസീ (Rafflesiaceae).** ഏറ്റവും വലിയ പൂക്കൾ ഉണ്ടാകുന്ന സ്പീഷിസാണ് റഫ്ലേഷ്യ അർനോൾഡി. മിക്ക സസ്യങ്ങളും കാണ്ഡങ്ങളോ, ഇലകളോ, വേരുകളോ,  പ്രകാശസംശ്ലേഷണ കലകളോ ഇല്ലാത്ത പരാദസസ്യങ്ങളാണ്.  വെള്ളത്തിനും പോഷകങ്ങൾക്കും വേണ്ടി പൂർണ്ണമായും ആതിഥേയസസ്യങ്ങളെ ആശ്രയിക്കുന്നവയാണ് ഇത്തരം സസ്യങ്ങൾ.

## വിവരണം

### പൂക്കൾ
ഈ കുടുംബത്തിലം സസ്യങ്ങളുടെ പൂക്കൾക്ക് അവയുടെ പരാഗപ്രാണികളെ ആകർഷിക്കുന്നതിനാവശ്യമായ ജീർണ്ണിച്ചശവങ്ങളുടെ മണവും, നിറവും, രൂപവും ഉണ്ട്. അതുകൊണ്ടുതന്നെ ഇത്തരം പൂക്കളെ ശവം പൂക്കൾ എന്നർത്ഥം വരുന്ന "corpse flowers" എന്നും വിളിക്കാറുണ്ട്.  10 സെന്റീമീറ്റർ മുതൽ ഒരു മീറ്ററിൽ കൂടുതൽ വലിപ്പം വരുന്ന ഈ പൂക്കളുടെ ദളവിദളഭാഗത്തോട് ചേർന്ന് ഒരു പിഞ്ഞാണത്തിന്റെ ആകൃതിയിൽ ഒരു ഭാഗമുണ്ട്. ഇവ ഏകലിംഗസസ്യങ്ങളാണ്.

## അവലംബം



## പുറത്തേക്കുള്ള കണ്ണികൾ
* Rafflesiaceae at Angiosperm Phylogeny Web
* Rafflesiaceae at Parasitic Plant Connection website (numerous photos)
* BBC news : Family found for gigantic flowers
* 
* 

വർഗ്ഗം:മാൽപീഗൈൽസ് കുടുംബങ്ങൾ
കരിങ്കുന്നം

കേരളത്തിലെ ഇടുക്കി ജില്ലയിലുള്ള ഒരു ഗ്രാമമാണ് **കരിങ്കുന്നം**.
## ജനസംഖ്യ
2001 ലെ സെൻസസ് പ്രകാരം കരിങ്കുന്നം ഗ്രാമത്തിലെ ആകെയുള്ള ജനസംഖ്യ 12188 ആയിരുന്നു. അതിൽ 6220 പുരുഷന്മാരും 5968 സ്ത്രീകളും ആണ്.  1970 ഇൽ റബ്ബറിൽ നിന്നുണ്ടായ ഉയർന്ന ആദായമാണ് കരിങ്കുന്നം ഗ്രാമത്തിൽ ഇത്രയധികം അഭിവൃദ്ധി ഉണ്ടാക്കിയത്. ഫലഭൂയിഷ്ഠമായ കരിങ്കുന്നം മണ്ണിലേക്ക് റബ്ബറിനെ പരിചയപ്പെടുത്തിയത് വലിയ വിജയമായി മാറി. നെല്ലിനേയും മറ്റു വിളകളേയും ആശ്രയിച്ചു ജീവിച്ച കർഷകർ ഈ ഒരു സംഭവത്തോടെ റബ്ബർ കൃഷിയിലേക്ക് ചുവട് മാറി. ഈ ഒരു വിപ്ളവം സാധാരണ ജനങ്ങൾക്ക് വലിയ വരുമാനമുണ്ടാക്കുകയും അത് അവരുടെ കുട്ടികൾക്ക് നല്ല വിദ്യാഭ്യാസം നൽകാൻ ഉപകരിക്കുകയും ചെയ്തു.

## സ്ഥാപനങ്ങൾ
* പോലീസ് സ്റ്റേഷൻ, കരിങ്കുന്നം
* സെഡാർ ഹോസ്പിറ്റൽ
* സെന്റ് അഗസ്റ്റിൻ ഹയർ സെക്കൻഡറി സ്കൂൾ, കരിങ്കുന്നം
* സെന്റ് അഗസ്റ്റിൻ ചർച്ച് 
* ഫെഡറൽ ബാങ്ക്
* സൗത്ത് ഇന്ത്യൻ ബാങ്ക്, കരിങ്കുന്നം
* സ്റ്റേറ്റ് ബാങ്ക് ഓഫ് ട്രാവങ്കൂർ, കരിങ്കുന്നം

## അവലംബം
വർഗ്ഗം:ഇടുക്കി ജില്ലയിലെ ഗ്രാമങ്ങൾ
ത്രീ ഫിഗേഴ്സ് ഇൻ എ റൂം(പെയ്ന്റിങ്)

ബ്രിട്ടീഷ് കലാകാരനായ ഫ്രാൻസിസ് ബേക്കൻ 1964-ൽ വരച്ച മൂന്ന് ഓയിൽ പെയ്ന്റിങുകളാണ് **ത്രീ ഫിഗേഴ്സ് ഇൻ എ റൂം.**

വർഗ്ഗം:ചിത്രങ്ങൾ
റൈസോക്‌ടോണിയ സൊളാനി

പലതരം സസ്യങ്ങളിൽ രോഗങ്ങൾ ഉണ്ടാക്കാൻ ശേഷിയുള്ളതും ലോകമാകെയുള്ളതുമായ ഒരു ഫംഗസ് ആണ് **റൈസോക്‌ടോണിയ സൊളാനി**. . 100 -ലേറെ വർഷങ്ങൾക്കു മുൻപുതന്നെ ഇതിനെ കണ്ടെത്തിയിരുന്നു. 
## പോളരോഗം

നെല്ലിനെ ബാധിക്കുന്ന ഒരു കുമിൾരോഗമായ പോളരോഗം ഉണ്ടാക്കുന്നത് ഈ ഫംഗസ് ആണ്. നെൽപോളകളിൽ ചൂടുവെള്ളം വീണപോലെയുണ്ടാകുന്ന ചാരത്തിറത്തിലുള്ള പൊള്ളലുകളാണ് പ്രധാനലക്ഷണം. കടുകുമണി വലിപ്പത്തിലുള്ള കുമിളിന്റെ സ്പോറുകൾ നെല്ലിന്റെ പോളയിൽ കണ്ടെത്താനാകും.

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:നെല്ലിന്റെ രോഗങ്ങൾ
വർഗ്ഗം:കുമിളുകൾ
നികിത മിഖാൽകോവ്

ജനപ്രിയ റഷ്യൻ സംവിധായകനും നടനുമാണ് **നികിത മിഖാൽകോവ്**. (; born 21 ഒക്ടോബർ 1945). റഷ്യയുടെ ദേശീയഗാനമെഴുതിയ പ്രമുഖ ബാലസാഹിത്യകാരൻ സെർജി മിഖാൽകോവിന്റെയും കവി നതാലിയ കൊഞ്ചലോവ്സ്ക്യയുടെയും  മകനായി മോസ്കോയിൽ ജനിച്ചു. ആന്ദ്രെ തർക്കോവ്സ്കിയുമായി സഹകരിച്ചു പ്രവർത്തിച്ചിരുന്ന വാസിലി സുരിക്കോവ് ഇദ്ദേഹത്തിന്റെ ജ്യേഷ്ഠ സഹോദരനാണ്. മികച്ച വിദേശ ചിത്രത്തിനുള്ള ഓസ്കർ നേടിയ നികിത മിഖാൽകോവിന്റെ ‘ബേണ്ഡ്‌ ബൈ സൺ’ (1994) റഷ്യയിലെ എക്കാലത്തേയും വലിയ പണംവാരിചിത്രമാണ്‌. ബേൺഡ് ബൈ ദ സൺ അദ്ദേഹത്തിന് കാനിലെ ഗ്രാൻപ്രീ പുരസ്കാരവും മികച്ച വിദേശ ചിത്രത്തിനുള്ള ഓസ്കറും നേടികൊടുത്തിട്ടുണ്ട്.
ഇടത്ത്‌|ലഘുചിത്രം|നികിത മിഖാൽകോവും മകളും കാൻസ് ചലച്ചിത്രോത്സവത്തിൽ

## അവലംബം

## പുറം കണ്ണികൾ
* Mikhalkov Productions 
* 
* Russian director Mikhalkov's "12" movie nominated for Oscar
വർഗ്ഗം:1945-ൽ ജനിച്ചവർ
വർഗ്ഗം:ഒക്ടോബർ 21-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:റഷ്യൻ ചലച്ചിത്രസംവിധായകർ
അറാറിയ

ഇന്ത്യൻ സംസ്ഥാനമായ ബീഹാറിലെ ഒരു മുനിസിപ്പാലിറ്റിയും പട്ടണവുമാണ് **അറാറിയ**. ഇത് അറാറിയ ജില്ലയുടെ ഭരണസിരാകേന്ദ്രവും കൂടിയാണ്.

= ഭൂമിശാസ്ത്രം =
അറാറിയ സ്ഥിതി ചെയ്യുന്ന അക്ഷാംശ രേഖാംശങ്ങൾ   ആണ്. സമുദ്രനിരപ്പിൽ നിന്നുള്ള ശരാശരി ഉയരം 47&nbsp;മീറ്ററാണ് (154&nbsp;അടി). ബീഹാലിലെ  പൂർണ്ണിയയുടെയും മാധേപുരയുടെയും വടക്കു ഭാഗത്തായിട്ടാണ് അറാറിയ. വടക്കു ഭാഗം നേപ്പാളിനാൽ വലയം ചെയ്യപ്പെട്ടിരിക്കുന്നു. കിഴക്കു ഭാഗത്ത് കിഷൻഗൻജും തെക്കുപടിഞ്ഞാറ്‌ ഭാഗത്ത് സുപൌളും സ്ഥിതി ചെയ്യുന്നു. 1990 ലാൺ അറാറിയ ജില്ല നിലവിൽ വരുന്നത്. അറാറിയ ജില്ല ഇൻഡോ-നേപ്പാൾ അതിർത്തിയെ തൊട്ടിരിക്കുന്നു. ഈ മേഖലയ്ക്കു സമീപമാണ് നേപ്പാൾ, ബംഗ്ലാദേശ്, ഭൂട്ടാൻ എന്നീ മൂന്നു രാജ്യങ്ങൾ. Hence,  the district is important in terms of security. ജോഗ്ബാനിയാണ് അറാറിയയുടെ അങ്ങേയറ്റത്തെ അതിർത്തി. അതിനു ശേഷം നേപ്പാളിലെ മൊറാങ്ങ് ജില്ല തുടങ്ങുന്നു. കോസി നദി അറാറിയയ്ക്കു കുറുകെ കടന്നു പോകുന്നു. ഈ മേഖലയിലെ പ്രധാന നദി പനാർ ആണ്. ഫലഭൂയിഷ്ടമായ  നദിക്കരയിൽ കൃഷി വ്യാപകമായിട്ടുണ്ട്. വർഷകാലത്ത് ഇവിടെ വെള്ളപ്പൊക്കമുണ്ടാകാറുണ്ട്.  അറാറിയയിലൂടെ ഒരു കനാലും കടന്നു പോകുന്നുണ്ട്.

## ഗതാഗതമാർഗ്ഗങ്ങൾ

### റെയിൽവേ
രാജ്യത്തിൻറെ മറ്റു ഭാഗങ്ങളിൽ നിന്ന് കതിഹാർ ജംഗ്ഷൻ റെയിൽവേ സ്റ്റേഷൻ വഴി തീവണ്ടി മാർഗ്ഗം അറാറിയയിലെത്തിച്ചേരാൻ സാധിക്കുന്നതാണ്. 

### റോഡ്
അറാറിയ നാഷണൽ ഹൈവേ അൻപത്തേഴുമായി ബന്ധിപ്പിച്ചിരിക്കുന്നു. ബീഹാറിലെ മറ്റു ജില്ലകളിൽ നിന്ന് ഇവിടേയ്ക്കു ബസുകളും മറ്റും സർവ്വീസ് നടത്തുന്നു.

### വിമാനത്താവളം.
അറാറിയ പട്ടണത്തന് ഏറ്റവും അടുത്തുള്ള വിമാനത്താവളം ബാഗ്ഡോഗ്ര വിമാനത്താവളമാണ്. ഇവിടെ നിന്നു രാജ്യത്തെ പ്രധാന പട്ടണങ്ങളിലേയ്ക്ക് വിമാനസർവ്വീസുകളുണ്ട്.

= ഭാക്ഷകൾ =
ബീഹാറി, തുടങ്ങിയ മിശ്ര സംസ്കാരമാണ് ഇവിടെയുള്ളത്. ഭാക്ഷകൾ വ്യത്യസ്തങ്ങളാണ്. ഔദ്യോഗിക ഭാക്ഷ ഹിന്ദിയാണ്. രണ്ടാം ഭാക്ഷയായ ഉർദു എല്ലാ വിഭാഗക്കാരും സംസാരിക്കുന്നു. മൈഥിലി, ഭോജ്പുരി, ബംഗാളി, സുർജാപുരി എന്നിവയും സംസാരഭാക്ഷയായുണ്ട്.

## അവലംബം


## പുറത്തേയ്ക്കുള്ള കണ്ണികൾ
* Ararian district profile 
* http://www.udyogmitrabihar.in/docs/dp/araria.pdf 

വർഗ്ഗം:ബീഹാറിലെ പട്ടണങ്ങൾ
നവാഡ, ബീഹാർ

**നവാഡ,** ഇന്ത്യൻ സംസ്ഥാനമായ ബീഹാറിലെ ഒരു മുനിസിപ്പാലിറ്റിയും പട്ടണവുമാണ്. ഈ പട്ടണം നവാഡ ജില്ലയുടെ ഭരണകേന്ദ്രവും കൂടിയാണ്. 

## ചരിത്രം
നവാഡ, തെക്കൻ ബീഹാറിൻറെ ഭാഗങ്ങൾ ഉൾപ്പെട്ട പുരാതന മഗധ ദേശത്തിൻറെ ഭാഗമായിരുന്നു. നവാഡ എന്ന പേരിനു നിദാനം പുരാതന നാമമായ നൌ-അബാഡ് അല്ലെങ്കിൽ "പുതിയ പട്ടണം" എന്നാണ്. എലിയട്ട് മാർക്കറ്റ് എന്നാണീ പ്രദേശം പണ്ടുകാലത്ത് പരക്കെ അറിയപ്പെട്ടിരുന്നത്. ഈസ്റ്റ് ഇന്ത്യാ കമ്പനിയുടെ കീഴിലാകുന്നതിനു മുമ്പ് ഇവിടം ഭരിച്ചിരുന്നത് ഹിസ്വയിലെ സ്വതന്ത്രരാജാക്കന്മാരായിരുന്നു. 

## ഭൂമിശാസ്ത്രം
നവാഡ സ്ഥിതി ചെയ്യുന്ന അക്ഷാംശ രേഖാംശങ്ങൾ  ആണ്. ഖുറി നദി ഈ പ്രദേശത്തെ രണ്ടു ഖണ്ഡങ്ങളാക്കി തിരിച്ചിരിക്കുന്നു. പട്ടണം സ്ഥിതി ചെയ്യുന്ന പ്രദേശത്തിൻറെ ശരാശിര ഉയരം  ആണ്. നദിയുടെ ഇടതു കരയിലുള്ള ഭാഗം പട്ടണത്തിൻറ പുരാതനമായ ഭാഗമാണ്. എന്നാൽ വലതകരയിലുള്ള പുതിയതാണ്. ഇവിടെ പൊതു ഓഫീസുകളും, സബ് ജയിലും ഡിസ്പെൻസറി, പള്ളിക്കൂടങ്ങൾ എന്നിവയും പ്രവർത്തിക്കുന്നു.  

= ജനസംഖ്യ =
2011 ലെ സെൻസസ് പ്രകാരം നെവാഡ പട്ടണത്തിലെ ആകെ ജനസംഖ്യ 109,141 ആൺ്. സ്ത്രീപുരുഷ അനുപാതം 1,000 പുരുഷന്മാർക്ക് 957 സ്ത്രീകൾ എന്ന തോതിലാണ്.പട്ടണത്തിലെ സാക്ഷരത 67 ശതമാനമാണ്. ഇത് ദേശീയ ശരാശരിയായ 63.5 ശതമാനത്തേക്കാൾ കൂടുതലാണ്. പുരുഷന്മാരുടെ  സാക്ഷരത 81 ശതമാനവും സ്ത്രീകളുടേത് 67 ശതമാനവുമാണ്. പട്ടണത്തിലെ ജനസംഖ്യയിലെ 17 ശതമാനം പേർ 6 വയസിനു താഴെയുള്ളവരാണ്  ഹിന്ദി, മഗാഹി, ഉർദു എന്നിവയാണ് പ്രധാന സംസാര ഭാക്ഷകൾ.   



വർഗ്ഗം:ബീഹാറിലെ പട്ടണങ്ങൾ